İlin “transfer bombası“ partlayır - Danışıqlar başladı\nTarix 03.04.21, 16:30\nDortmund "Borussiya"sının gənc ulduzu Erlinq Haland karyerasını İspaniyada davam etdirə bilər.\nFanat.Az xarici KİV-ə istinadən xəbər verir ki, "Barselona" və "Real" norveçli forvardın transferi üçün danışıqlara başlayıb.\nBu məqsədlə Halandın meneceri Mino Raiola və atası Alf-İnge Haland Barselonaya yollanıb. Onlar "Barselona" prezidenti Xuan Laporta ilə görüşərək transferlə bağlı müzakirələr aparıb.\nİtaliyalı jurnalist Fabritsio Romano isə Halandın meneceri və atasının Barselonadan Madridə uçduğunu yazıb. Onun sözlərinə görə, Mino Raiola və Alf-İnge Haland İspaniyanın paytaxtında "Real" rəsmiləri ilə görüşərək danışıqlar aparıblar.\nQeyd edək ki, Haland ötən ilin yanvarında "Zalsburq"dan "Borussiya"ya 20 milyon avroya transfer olunub. "Transfermarkt"ın 110 milyon avro qiymət qoyduğu 20 yaşlı forvard bu mövsüm oynadığı 31 oyunda 33 qol vurub və 8 məhsuldar ötürmə edib.


İsa Qəmbərin oğlu da deputat olmaq istəyir - Seçkilərə qatıldı » Sfera.az Azərbaycanda özəl xəbərlər, araşdırmalar, təhlillər və müsahibələrin tək ünvanı\n12:24 / 14.12.2019\nMüsavat Partiyasının keçmiş başqanı və Milli Məclisin keçmiş spikeri İsa Qəmbərin oğlu Turqut Qəmbər növbədənkənar parlament seçkilərində iştirak etmək qərarı verib.\nSfera.az xəbər verir ki, Turqut Qəmbər növbədənkənar 9 fevral parlament seçkilərində iştirak etmək üçün lazımi sənədləri təqdim etdiyini bildirib. O, bu barədə sosial şəbəkədə hesabından çağırış edib.\n"Bu gün növbədənkənar 9 fevral parlament seçkilərində iştirak etmək üçün namizədliyimin təsdiqlənməsi üçün lazımi sənədləri təqdim etdim. Namizədliyimi 22 saylı ikinci Nəsimi seçki dairəsindən irəli sürürəm. Namizədliyimi dəstəkləyən, mənim təbliğat kampaniyamda könüllü kimi iştirak etmək istəyən vətəndaşları komandama qoşulmağa dəvət edirəm. Bu müddət ərzində imzatoplama kampaniyasında, sonrakı mərhələdə təbliğat kampaniyasında, qapı-qapı görüşlərdə iştirak etmək istəyənlər bildirsinlər.\nBu barədə namizədliyim təsdiq olunandan sonra bir də çağırış edəcəm.\nÖlkədə köklü siyasi və iqtisadi dəyişikliklər tələb edən şəxslər bu prosesdən kənar qalmamalıdır."\n"Bu cür təhlükəli perspektiv mövcuddur. Ancaq Putinin bu istəyi Rusiyaya rəqib olan ABŞ, NATO və AB kimi güclərin davranışından, pandemiyadan necə çıxacaqları...\nKoronavirusla Mübarizəyə Dəstək Fonduna ianələrin toplanması prosesi davam edir. İmkanlı şəxslər, iş adamları, şirkətlər ölkənin bu ağır günlərində sözügedən ...\n"Koronavirus səbəbindən Mlli Məclisin iclaslarına fasilə verilməlidir”. Sfera.az-a açıqlamasında bu sözləri koronavirusun genişlənməkdə olması səbəbində...\nNikolay Patruşev Bakıya niyə gəlir, nələr müzakirə oluna bilər? - EKSPERT RƏYİ\n"Partuşevlə görüşdə bir çox məsələlərlə yanaşı, Rusiyadakı kriminal mühitə bağlı azərbaycanlılar məsələsi də müzakirə oluna bilər”. Sfera.az-a a...\n1993-cü ilin yayında təsadüfən sahibləndikləri hakimiyyəti mövcud şərtlərin diqtəsi altında təhvil verməyə məcbur olan qüvvələrin həmin isti yay günlə...


“Ümumi tarix” dərsliyinə dair əlavə metodiki material. 6-cı sinif / Dərslik portalı\n“Ümumi tarix” dərsliyinə dair əlavə metodiki material. 6-cı sinif\nƏn qədim dövrlərdən başlayaraq insanların həyatını öyrənməyə imkan verən tarixi mənbələr iki əsas qrupa ayrılır:\n1. Maddi mənbələr. Maddi mənbələr dedikdə qədim yaşayış məskənləri, qəbir abidələri və arxeoloji qazıntılar nəticəsində əldə edilmiş əmək alətləri, məişət əşyaları, silahlar, bəzək əşyaları və s. başa düşülür.\n2. Yazılı mənbələr.Buraya müxtəlif dövrlərə aid heroqlif, mixi və s. yazılar aiddir. Ən qədim yazılar e.ə. IV minilliyin II yarısına aiddir.\nTarixə köməkçi fənlər aşağıdakılardır:\n1. Arxeologiya (yunanca “arxaos” - qədim, “loqos” - elm, yəni qədim dövr haqqında elm) – insanların həyatını arxeoloji qazıntılar zamanı tapılmış maddi mənbələr əsasında öyrənən elmdir.\n2. Antropologiya (yunanca “antropos” - insan, “loqos” - elm, yəni insan haqqında elm) – ən qədim insan skeletinin qalıqlarına əsasən onların xarici görkəminin necə olduğunu müəyyən etməklə məşğul olan elmdir.\n3. Etnoqrafiya (yunanca “etnos” - xalq, “qrafo” - yazıram) – müxtəlif xalqların həyatını öyrənən elmdir.\n4. Xronologiya (yunanca “xronos” - zaman, “loqos” - təlim, yəni zaman haqqında elm) – tarixdə baş vermiş hadisələri zaman ardıcıllığı ilə öyrənən elmdir.\n5. Paleoqrafiya (yunanca “palayos” - qədim, “qrafo”- yazıram deməkdir) – qədim yazıları öyrənən elmdir.\n6. Heraldika (latın dilində “heraldus” – carçı deməkdir) – ən qədim dövrdən mövcud olmuş möhür, emblem və nişanları öyrənən elm, gerbşünaslıq. Bəzən sigilloqrafiya (latın dilində “sigillum” – möhür deməkdir) heraldikadan ayrıca elm sahəsi kimi başa düşülür.\n7. Numizmatika (latın dilində “nomisma” – sikkə deməkdir) – sikkə pulları və əskinasları öyrənən elmdir.\n8. Epiqrafika (yunanca “epiqrafy” – yazı deməkdir) – daş, saxsı qab və ya metal lövhələr üzərində həkk olunmuş yazıların məzmun və formalarını öyrənir.\n9. Diplomatika – tarixi aktları və höquqi sənədləri öyrənən elmdir.\n10. Genealogiya (yunanca “genea” - ailə deməkdir) – soyadların və nəsillərin mənşəyini öyrənir.\n11. Tarixi metrologiya – tarixən mövcud olmuş ölçü və çəki sistemlərini öyrənən elmdir.\n12. Tarixi coğrafiya – tarixi coğrafiya prizmasından öyrənən elmdir.\n13. Onomastika (yunanca “onomastik” – ad deməkdir) – xüsusi adların bütün növlərinin mənşəyini öyrənir.\nRəylər:0 RSS Baxılıb:2129\nTarix elmləri namizədi, Bakı Dövlət Universitetinin dosenti.


Dünyada yeni iqtisadi model yaranır » Altaba.az - Sosial İnformasiya Agentliyi\nDünyada yeni iqtisadi model yaranır\n24-07-2019, 09:17 Baxış: 39\nVaşinqtonla Pekin arasında ticarət sahəsində savaş hələ Donald Trampın seçki kampaniyası dövründə başlayıb.\nTramp mütəmadi şəkildə Çinin ABŞ bazarındakı yüksək payına diqqət çəkib.\nOnun fikrincə, ABŞ Çinə görə ildə yüz milyardlarla dollar itirir.\nABŞ Prezidentinin səbr kasası 2018-ci ilin yanvarında dolub.\nHər şey günəş panelləri və paltaryuyan maşınların idxalına vergilərin müvafiq olaraq 30 faiz və 20 faiz artması ilə başlayıb.\nİndi isə vəziyyət daha da pisləşib.\nHər iki ölkə qarşılıqlı sanksiyalara məruz qalıb, dünya isə qlobal iqtisadi apokalipsisin bir addımlığında dayanıb.\nİqtisadçılar hazırkı vəziyyəti XX əsrin 30-cu illərinin Böyük Böhranı ilə əlaqələndirib.\nABŞ artıq İrandan neft alınmasına görə Çin şirkətlərinə qarşı yeni sanksiya paketini işə salıb. Həqiqətən problem İrandır, yoxsa İran məsələsi ABŞ-ın Çinə qarşı yeni sanksiyaları üçün bəhanə oldu?\nMəsələ ilə bağlı Plexanov adına Rusiya İqtisad Universitetinin Politologiya və Sosiologiya kafedrasının dosenti Aleksandr Perenciyev açıqlama verib. Ekspertin sözlərinə görə, hazırkı məqamda sanksiyaların tətbiq edilməsində hər iki amil rol oynayıb.\n"Çin-İran iqtisadi əməkdaşlığının İrana qarşı sanksiyaların və Çinə qarşı iqtisadi məhdudiyyətlərin təsirlərinin aradan qaldırılmasında müəyyən rol oynadığını bilən rəsmi Vaşinqton bundan sonra da sözügedən əlaqələrə qarşı çıxacaq.\nSanksiyalara baxmayaraq, Çin və İranın iqtisadi əməkdaşlığı davam edəcək”, - ekspert qeyd edib.\nHər iki ölkənin Hindistan və Rusiya kimi aparıcı dövlətlərlə birlikdə Şanxay Əməkdaşlıq Təşkilatının üzvü olduğunu bildirən ekspert İran-Çin münasibətlərinin daha da genişlənəcəyini söyləyib:\n"ŞƏT-in mövcudluq və inkişafının əsas prinsiplərindən biri üzv dövlətlər arasında başlıca olaraq iqtisadi sahədə əməkdaşlığın genişlənməsi və möhkəmlənməsidir.\nÇin Avrasiyada qlobal iqtisadi layihələr icra edir.\nMəsələn "Bir kəmər, bir yol” layihəsi İran üçün də vacibdir.\nİstiqamətlərdən biri sayılan "İpək yolu iqtisadi qurşağı” məhz Çin-Mərkəzi və Ön Asiya-Fars körfəzi və Aralıq dənizi marşrutundan, daha doğrusu, İrandan da keçir”.\nEkspertin fikrincə, ABŞ-ın İran və Çinə qarşı eyni zamanda sanksiyalar həyata keçirməsinin də əsas səbəbi məhz budur.\n"Diqqətinizə çatdırmaq istəyirəm ki, rəsmi Vaşinqton və Pekin aralarındakı qarşıdurma zamanı geoiqtisadi alətlərə əl atır.\nABŞ geosiyasi alət kimi sanksiyalardan, Çin isə bütün iştirakçılarının maraqlarına uyğun gələcək qlobal iqtisadi layihələrin hazırlanmasından istifadə edir.\nBu mənada sanksiyalar çox zərərli, lakin zəif geosiyasi alət kimi görünür.\nBununla belə, alətlər arasındakı fərqlər bumeranqın öz subyektinə qayıdışında təzahür edir.\nABŞ-a zərər, Çinə isə siyasi dividendlər və iqtisadi gəlirlər şəklində qayıdır”, - analitik söyləyib.\nABŞ və Çin arasındakı iqtisadi müharibə dünya üçün nə ilə nəticələnə bilər?\n"ABŞ-la İran arasındakı iqtisadi müharibə bütün vacib ictimai sahələrdə qlobal dəyişikliklərə gətirəcək.\nDünyanın iqtisadi modeli dəyişəcək.\nBu prosesi artıq dayandırmaq mümkün deyil.\nSanksiyalar ABŞ-ın qlobal iqtisadi modeldəki dəyişiklikləri dayandırmaq cəhdidir.\nÇünki bu modeldə ABŞ dolları ilə birlikdə aparıcı rol oynaya bilməyəcək.\nLakin ABŞ-ın sanksiya təzyiqləri bu dəyişikliyi nəinki dayandırır, əksinə, daha sürətli dəyişikliklərə səbəb olur, ABŞ-ın sanksiya təzyiqlərinə qarşı durmaq üçün mexanizm yaranır”, - Perenciyev bildirib.\nAzərbaycanla bağlı danışan ekspert Çinin rəsmi Bakını özünün qlobal iqtisadi layihələrinə cəlb etməkdə maraqlı olduğuna əminliyini ifadə edib.\n"Rəsmi Pekin Rusiya, Azərbaycan və İranın iştirakı ilə "Şimal-Cənub” nəqliyyat dəhlizinin reallaşdırılmasını diqqətlə izləyir.\nÇin hesab edir ki, sözügedən regional layihə daha qlobal layihənin – "Bir kəmər, bir yol”un bir hissəsi ola bilər.\nBuna görə də açıq demək istəyirəm: artıq bitərəflik mümkün olmayacaq.\nBu halda rəsmi Bakı özünün dünya iqtisadiyyatında bundan sonrakı iştirakını müəyyən etmək üçün həm Çin, həm də ABŞ-la əməkdaşlığına dair təhlil (məs. SVOT-analiz) aparmalıdır. Şəxsən mən Azərbaycanın Çin və Şanxay Əməkdaşlıq Təşkilatının digər üzvləri ilə münasibətləri inkişaf etdirməsinin, ən azından müşahidəçi dövlət statusunda daha faydalı olacağı mövqeyini dəstəkləyirəm.\nAncaq Azərbaycan-ABŞ iqtisadi əlaqələrinin inkişaf perspektivləri mənə çox dumanlı və effektsiz görünür”, - ekspert fikrini tamamlayıb.\nABŞ-ın İrana qarşı sanksiyaları qüvvəyə minib\nTramp hücumu başladı: İranın “şiə qurşağı”na zərbə\nABŞ-dan Veneseulaya qarşı yeni sanksiya


Azərbaycan neftinin son qiyməti – BİRJA MƏLUMATLARI\n24 November 2018 - 00:10\nAzərbaycan neftinin son qiyməti –BİRJA MƏLUMATLARI\nCIF bazisi üzrə İtaliyanın Auqusta limanı şərtləri ilə Azərbaycanın yüngül neftinin qiyməti noyabrın 22-də 64,98 dollar/barel təşkil edib ki, bu da çərşənbə gününə olan göstəricidən 0,46 dollar/barel azdır.\nBu barədə Trend-ə ölkənin neft-qaz bazarındakı mənbə bildirib. FOB bazisi üzrə Türkiyənin Ceyhan limanında Azərbaycanın yüngül neftinin qiyməti noyabrın 22-də 63,64 dollar/barel təşkil edib ki, bu da əvvəlki qiymətdən 0,45 dollar/barel azdır.\nNovorossiysk limanından yüklənən URALS neftinin qiyməti noyabrın 22-də 59,61 dollar/barel təşkil edib ki, Trend-ə görə, bu, əvvəlki qiymətdən 0,68 dollar/barel azdır. Şimal dənizindən hasil edilən “Brent Dated” etalon növlü neftin qiyməti noyabrın 22-də 61,43 dollar/barel təşkil edib. Bu, əvvəlki qiymətdən 0,45 dollar/barel azdır.


Sentyabr 10, 2021 20:02 – Millətin səsi\nAna səhifə / 2021 / Sentyabr / 10\nDaily Archives: Sentyabr 10, 2021 20:02\n18 gün Əvvəl\t246\nAzərbaycanda koronavirus (COVİD-19) infeksiyasına 2 508 yeni yoluxma faktı qeydə alınıb, 4 076 nəfər müalicə olunaraq sağalıb. Nazirlər Kabineti yanında Operativ Qərargahdan Millətin Səsi.az-a verilən məlumata görə, analiz nümunələri müsbət çıxan 37 nəfər vəfat edib. İndiyədək ölkədə ümumilikdə 455 044 nəfərin koronavirus infeksiyasına yoluxması faktı müəyyən edilib, onlardan 401 300 ...\n18 gün Əvvəl\t265\nAzərbaycan və Türkiyə Respublikalarının sualtı hücum və sualtı müdafiə qruplarının iştirak etdiyi birgə təlim-məşqlərində növbəti mərhələnin tapşırıqları icra olunub. Bu barədə Milletinsesi.az-a Müdafiə Nazirliyindən məlumat verilib. Bu mərhələdə Xəzər dənizinin Azərbaycana məxsus sektorunda şərti terrorçu qrup tərəfindən zəbt edilən gəmidə onların zərərsizləşdirilməsi və gəminin azad edilməsi tapşırıqları müvəffəqiyyətlə yerinə yetirilib. ...\n18 gün Əvvəl\t270\nDÇ-2022-nin seçmə mərhələsinin Cənubi Amerika zonasında 9-cu turunda keçirilən Argentina – Boliviya matçından hazırlanmış videoicmalı təqdim edirik. Argentina – Boliviya 3:0 Qollar: Lionel Messi, 14, 64, 88\n18 gün Əvvəl\t255\nDanimarkada COVID-19 pandemiyası ilə bağlı bütün məhdudiyyətlər aradan qaldırılıb. “Report” TASS-a istinadən xəbər verir ki, yalnız uçuşla bağlı bir sıra qadağalar qüvvədə saxlanılıb. Bildirilib ki, infeksiyaya yoluxma hallarında artım müşahidə olunarsa, məktəblər qapadıla bilər. Qeyd edək ki, ölkənin sosial-demokrat hökuməti avqustun sonunda koronavirusu ümumi yoluxma üçün kritik xəstəliklər klassifikasiyasından çıxarıb.\n18 gün Əvvəl\t254\nAzərbaycanın Fövqəladə Hallar naziri general-polkovnik Kəmaləddin Heydərov Rusiya Federasiyasının mülki müdafiə, fövqəladə hallar və təbii fəlakətlərin nəticələrinin aradan qaldırılması üzrə naziri ordu generalı Yevgeni Ziniçevin faciəli şəkildə həlak olması ilə bağlı həmin nazirliyin kollektivinə başsağlığı məktubu göndərib. Miletinsesi.az Fövqəladə Hallar Nazirliyinin saytına istinadən xəbər verir ki, məktubda rusiyalı nazirin hər ...\n19 gün Əvvəl\t264\nDövlət İmtahan Mərkəzinin (DİM) əməkdaşı Zəhra Qarayeva vəfat edib. Mərkəzin Mətbuat xidmətinin rəhbəri Xanlar Xanlarzadə Manset.az-a bildirib ki, Z.Qarayeva avqust ayının 2-də məzuniyyətə çıxıb, məzuniyyət vaxtı COVID-19-a yoluxub və xəstəxanaya yerləşdirilib. “Daha əvvəl hər iki doza vaksin olunub. Xəstəxanada müalicə alıb və özünü normal hiss edib. Lakin sonradan daxili orqanlarında ...\n19 gün Əvvəl\t251\nBakı metrosunda qatarın hərəkətində nasazlıq yaranıb. Millətin Səsi.az xəbər verir ki, bu barədə qurumun Mətbuat xidmətinin rəhbəri Bəxtiyar Məmmədov məlumat verib. O bildirib ki, metronun “Həzi Aslanov” stansiyası istiqamətində hərəkət edən qatar nasazlıq ehtimalı ilə təlimat tələbinə uyğun olaraq”Ulduz” stansiyasında dayanıb və sərnişinləri düşürdülüb: “Qatar texniki baxış üçün “Neftçilər” stansiyasında dalan ...\n19 gün Əvvəl\t249\nMəşhur həkim Devid Aqus sağlam, uzun və ağrısız həyat yaşamaq üçün qaydalar hazırlayıb. Axar.az Silikon Vadisinin ən çox qazanan həkiminin hər kəsə tövsiyə etdiyi qaydaları təqdim edir: 1. Kofein Birincisi, kofeini qəhvə dənələri və çay yarpaqları kimi təbii məhsullardan əldə etmək lazımdır. İkincisi, gündə bir-iki dəfədən daha çox qəhvə və ya ...


“Ətraf mühit üçün tullantıların çeşidlənməsinin tətbiqi müsbət haldır”.\nBu sözləri Lent.az -a Milli Ekoloji Proqnozlaşdırma Mərkəzinin direktoru, ekoloq Telman Zeynalov deyib. O bildirib ki, tullantıların çeşidlənməsi baş tutarsa, su, torpaq, eləcə də hava təmiz olacaq:\n“Ancaq çeşidlənmə prosesinin tətbiqində avadanlıqlar alıb ölkənin hər bir yerinə paylanılması ilə bu iş baş tutmayacaq. Bununla bərabər, mütəmadi olaraq televiziyalarda, mediada tullantıların necə çeşidlənməsi geniş izah edilməlidir.\nTəəssüf ki, bizim xalq qanuna əməl etmir və həmişə də buna çalışır. Ona görə də cəzalar sərtləşdirilməlidir. Əvvəlcə iş yerləri açılmalı, sonra qoyulan konteynerlərin yanında bir-iki nəfər işlə təmin olunmalı və insanlara nəzarət etməlidir. Bundan sonra isə kimsə əgər tullantını düzgün yerə atmasa, ona cərimə yazılmalıdır. Düşünürəm ki, dediklərim baş tutarsa, bu sahədəki problemlər həllini tapacaq”.\nT.Zeynalov əlavə edib ki, neçə ildir Prezident İlham Əliyevin sərəncamı ilə yaradılan “Təmiz Şəhər” Açıq Səhmdar Cəmiyyəti ilə əməkdaşlıq edir:\n“Bu çərçivədə gənclərə, tələbələrə tullantılarla nələr düzəldilə bilməsinin mümkünlüyünü bölüşürəm. Onlara deyirəm ki, tullantılarla hətta cihazlar da düzəltmək olar. Hazırda gənclərin bir hissəsi işsizdir. Bu sahədən olduqca çox pul qazanmaq mümkündür. Bu isə maarifləndirmənin hərtərəfli aparılmasından sonra baş tuta bilər”.\nBir neçə gün əvvəl mediaya açıqlamasında Ekologiya və Təbii Sərvətlər Nazirliyinin sektor müdiri Mehman Nəbiyev bildirib ki, yaxın vaxtlarda bütün ölkə üzrə tullantıların çeşidlənməsinin tətbiqinə başlanılacağı gözlənilir.\nO əlavə edib ki, Ekologiya və Təbii Sərvətlər Nazirliyi ötən ildən tullantıların toplanması üçün xüsusi konteynerlər hazırlamağa başlayıb. Həm plastik, həm də emal üçün yararlı olan digər tullantıların toplanması ilə bağlı artıq 37 şəhər və rayonda 200-dən çox konteyner istifadəyə verilib:\n"Təkrar emal müəssisələri çeşidlənmiş tullantını qəbul etməyə hazır olur. Əgər tullantı çeşidlənmirsə, onun təkrar emalı da çətin olur".


Gənc Maarifçilər “Comərdi Qəssab” türbəsi ətrafında iməclik keçirib GancaPost\nGəncə Maarif Evi “Comərdi Qəssab” türbəsi ətrafında iməclik keçirib.\n16:11:58 | 2021-04-18\nGancaPost.info xəbər verir ki, "Gəncə Maarif Evi" İctimai Birliyi "Vətən Yaxşı" layihəsi çərçivəsində Gəncə Dövlət Tarix-Mədəniyyət Qoruğunun dəstəyi ilə 18 aprel Beynəlxalq Abidələr və Tarixi Yerlərin mühafizəsi günü ilə əlaqədar Qədim Gəncə ərazisində yerləşən "Comərdi Qəssab" türbəsi ətrafında iməclik təşkil olunub.\nİməclik çərçivəsində türbə ətrafında təmizlik işləri aparılıb, ərazi məişət tullantılarından təmizlənib.\nDaha sonra gənc maarifçilər tərəfindən türbənin ətrafına Gəncənin simvolu hesab olunan çinar ağacları əkilib. Ekskursiya da gənc maarifçilərlə yanaşı şəhərin ictimaiyyət nümayəndələri də iştirak ediblər.


Amnesty İnternational Leyla və Arif Yunusların xaricə buraxılması tələbilə kampaniyaya başlayıb\nAmnesty İnternational hüquq-müdafiə təşkilatı Leyla və Arif Yunusların xaricə müalicəyə getmək üçün Azərbaycandan buraxılması tələbilə kampaniyaya başlayıb.\nTəşkilatın məlumatında deyilir ki, Azərbaycan hakimiyyəti tanınmış hüquq müdafiəçiləri və vicdan məhbusları Leyla və Arif Yunusların təcili müalicəyə getməsinə hər vəchlə maneçilik törədir.\nBeynəlxalq ictimaiyyətin təkidli tələblərindən sonra cütlük şərti olaraq azadlığa buraxılıb, lakin onların üzərindən cəza götürülməyib. Onlar əvvəlkitək saxta ittihamla məhkum olunmuşlar hesab edilir.\nAmnesty International bütün arzu edənləri cütlüyü dəstəkləyərək Azərbaycan prezidentinin və baş prokurorun elekron poçt ünvanına məktun yazmaqla uydurma ittihamların onların üzərindən götürülməsini, onların müalicəsi Azərbaycanda olmadığından xaricə buraxılmalarını tələb etməyə çağırıb.\n* Sülh və Demokratiya İnstitutunun rəhbəri Leyla Yunus 2014-cü il iyulun 30-da həbs olunub. O, dövlətə xəyanət də daxil olmaqla, bir çox ağır cinayətlərdə ittiham edilir. 2015-ci ilin avqustunda 8,5 il müddətinə azadlıqdan məhrum edilib. Həmin ilin dekabrında bu müddət şərti həbs cəzası ilə əvəzlənib.\nTeqlər : #Amnesty İnternational Leyla və Arif Yunusların xaricə buraxılması tələbilə kampaniyaya başlayıb,\n22 məhbusu vaxtından əvvəl azad etmək tövsiyə olunub\nMəhkəmə Hüseyn Abdullayevin anasının şikayətini təmin etməyib


Dünyada koronavirus DƏHŞƏTİ - STATİSTİKA | Busaat.az – Bu saata olan xəbərlər\n06 İyl 2020 - 23:51 658\nDünyada koronavirus DƏHŞƏTİ - STATİSTİKA\nKoronavirusun qeydə alındığı ölkələrin virusa yoluxma hallarının sayı ilə bağlı statistikası COVID-19-un miqyasının, bu isə öz növbəsində infeksiyanın daha çox yayılması təhlükəsinin artdığını göstərir.\nBusaat.az xəbər verir ki, hazırda dünyada koronavirusa ümumi yoluxma sayı 11 556 681-ə çatıb. Bununla yanaşı, ən son məlumatlara görə, COVID-19-un qeydə alındığı 218 ölkədə 537 mindən çox insan təhlükəli virusdan ölüb.\nDünya dövlətlərinin rəsmi statistikasına əsasən artıq pandemiya qurbanlarının sayı 536 776 nəfərə yüksəlib. Və ölüm halları hər gün artmaqdadır.\nKoronavirusun çox yayılması baxımından ən təhlükəli ölkə Amerika Birləşmiş Ştatlarıdır. Amerika qitəsinin bu nəhəng ölkəsində təhlükəli virusa 2 982 928 yoluxma qeydə alınıb. Dünyada koronavirusun ən çox təhlükə törətdiyi Birləşmiş Ştatlar COVID-19-dan ölənlərin sayı baxımından da dünyada birinci yerdədir. Belə ki, ABŞ-da təhlükəli infeksiyadan ölənlərin sayı 132 569 nəfərə yüksəlib.\nVirusun Asiyada yayılmağa başlamasına baxmayaraq, dünyanın pandemiya baxımından ikinci ən təhlükəli ölkəsi də elə Amerika qitəsindədir. Belə ki, Braziliyada 1 604 585 insan koronavirus daşıyıcısı kimi qeydə alınıb. Cənubi Amerikanın bu ölkəsinin həkimləri 64 900 insanı təhlükəli virusdan xilas edə bilməyiblər.\nCənubi Asiyanın ən böyük dövlətlərindən olan Hindistanda da koronavirus “kabus“u gündən-günə artır. Bu ölkədə indiyədək 697 836 koronavirus xəstəsi qeydiyyata alınıb. Lakin bu da son deyil. Hindistan həkimləri 19 700 insanı pandemiya qurbanı kimi qeydə alıblar.\nQonşu Rusiyanın dünyada koronavirus pandemiyasının yayıldığı 4-cü ən təhlükəli ölkə kimi qeydə alınması COVID-19-un sərhəd tanımadığını göstərir. Belə ki, şimal qonşumuz infeksiyaya 681 251 yoluxmanı təsdiqləyib. Federasiyanın 10 161 vətəndaşının ölümü pandemiya qurbanı kimi rəsmiləşdirilib.\nPeru siyahıda 5-ci yerdədir. Ölkə 302 718 vətəndaşının koronavirusa yoluxduğunu elan edib, 10 589 insanın həyatını xilas etmək mümkün olmayıb.\nQeyd etdiyimiz kimi bu ilin ən təhlükəli virusu adlandırılan COVID-19 yayılma nöqteyi-nəzərdən sərhəd tanımır. Məsələ burasındadır ki, Avropa qitəsi, o cümlədən Qərbi Avropa da dövlətləri də virusun qarşısında aciz qaldıqlarını etiraf edirlər. Buna əyani sübut kimi təkcə İspaniyada COVID-19 xəstələrinin sayının 297 625-ə yüksəldiyini göstərmək olar. Qərbi Avropanın bu ölkəsində 28 385 nəfər virusdan ölüb.\nAmerika ölkəsi Çili pandemiya baxımından hazırda səfər üçün arzuolunmaz ölkəyə çevrilib. Bunu onun təhlükəli infeksiyaya yoluxan vətəndaşlarının sayının 295 532 nəfərə yüksəldiyi sübut edir.\nBöyük Britaniya koronavirusun ən çox yayılması baxımından siyahıda 8-ci yerdə qərarlaşıb. Birləşmiş Krallıq 285 416 vətəndaşının koronavirus daşıyıcısı olduğunu açıqlayıb. Qərbi Avropanın inkişaf etmiş bu ölkəsində təhlükəli infeksiyadan ölənlərin sayının 44 220 nəfərə yüksəlməsi COVID-19 “kabus“unun getdikcə daha böyük problemlər yaratdığını göstərir.\nMeksikada COVID-19 təhlükəsi isə az qala hər saat artır. Şimali Amerika ölkəsində virusa yoluxmuş xəstələrin sayı 256 848 nəfərə yüksəlib. Son sutkada virus daşıyıcıların sayının daha 4 683 nəfər artdığı açıqlanıb. Koronavirusun yayılması nöqteyi-nəzərdən siyahıda 9-cu yerdə qərarlaşan Meksika virusdan ölənlərin sayı 30 639 nəfərə yüksəlib. Son 24 saatda daha 273 nəfər virusdan vəfat edib.\nQeyd etdiyimiz kimi, təhlükəli virus dünyanın dörd bir tərəfini – bütün qitələri dolaşmaqdadır. Qərbi Avropa ölkəsi İtaliyada virusa yoluxanların sayı 241 611-ə çatıb. İtaliya virusun sürətlə yayıldığı son 6 ayda 34 861 insanı pandemiya qurbanı kimi qeydə alınıb.\nQonşu İran dünyanın koronavirusa yoluxma baxımından ən təhlükəli ölkələri siyahısında 240 438 yoluxma ilə 11-ci, Pakistan 228 474 yoluxma ilə 12-ci, Səudiyyə Ərəbistanı 13-cü (209 509 yoluxma) yerdə qərarlaşıb.\nTəəssüf ki, gözlə görünməyən bu təhlükə qonşu Türkiyədə də dərin kök sala bilib. Bunu qonşu ölkədə 205 758 nəfərin virusa yoluxduğu, 5 225 insanın ölümü də sübut edir.\nSiyahıda 15-ci yerdə qərarlaşan Almaniya virusa yoluxanların sayının 197 558 nəfərə çatdığını elan edib.\nŞimali Afrika ölkələrində bu göstərici artıq 196 750-yə yüksəlib.\nSadalananlar onu göstərir ki, Ümumdünya Səhiyyə Təşkilatının pandemiya elan etdiyi, digər beynəlxalq qurumların həyəcan siqnalı çaldığı koronavirus təhlükəsi gündən-günə artır.\nLakin bununla belə, pandemiya ərzində dünyada virusa yoluxmuş 6 535 492 insanın sağalması təhlükənin qarşısıalınmaz olmadığını göstərir. İndi dünya dövlətləri böyük səbirsizliklə virus əleyhinə vaksinin kimin birinci yaradacağını gözləyirlər.\n14 Avq 2020 - 20:30\n14 Avq 2020 - 19:45\n14 Avq 2020 - 16:15\n14 Avq 2020 - 12:00\n13 Avq 2020 - 19:00\n13 Avq 2020 - 16:30\n13 Avq 2020 - 12:00\n13 Avq 2020 - 10:00\n12 Avq 2020 - 18:30\n12 Avq 2020 - 13:30\n12 Avq 2020 - 11:15\n11 Avq 2020 - 14:30\nRusiyada dərslər sentyabrın 1-dən başlayacaq


Hollivud ulduzu yenidən Bakıya gələcək\n22 Sentyabr 2015 23:19\nMəşhur kino aktyor Stiven Siqal noyabrda yenidən Azərbaycana gələcək.\nAzNews.az xəbər verir ki, bunu Anspress-ə Azərbaycan Aikido Federasiyasından bildirdilər.\nFederasiyadan dedilər ki, ölkə başçısı İlham Əliyevin təklifi ilə Bakıya gələn aktyor noyabrda ölkəmizə yenidən səfər edəcək və burada aikido təlimləri verəcək.\nDünən səhər saat 11 radələrində "Baku Krystal Hall"da Azərbaycan Aykido Federasiyasının idmançıları və məşqçi heyəti ilə görüşən Seqal da öz təəssüratlarını bölüşərkən demişdi ki, o, Azərbaycana İlham Əliyevin təklifi ilə gəlib.\n"Prezident İlham Əliyev mənə Azərbaycanda işləməyi və yüksək dərəcəli idmançılar yetişdirməyi təklif edib. Mən də, ölkənizdə ustad dərslərinin verilməsi ilə bağlı təkliflə razılaşdım. Əminəm ki bütün bunlar yüksək nəticə verəcək. Yaxın zamanda yenidən ölkənizə gələcəm",- deyə Hollivud ulduzu bildirib.\nO "Krystal Hall" həmçinin ustad dərsləri də verib.\nStiven Siqal dünən saat 16-da ölkəmizdən ayrılıb.\nTanınmış aktyor həmçinin İçərişəhərlə də tanış olmuş, burada təndir çörəyinin dadına baxmışdı.\nDaha sonra prezident İlham Əliyevlə görüşmüşdü. Ölkə başçısı ilə görüşü zamanı Azərbaycana səfərindən böyük məmnunluq hissi keçirdiyini bildirən Stiven Siqal ölkəmizdə gördüklərinin onda dərin təəssürat yaratdığını demişdi.\nAktyorun sözlərinə görə, Bakıda birinci Avropa Oyunlarının yüksək səviyyədə təşkil olunması və bu yarışlarda çoxlu sayda idmançının iştirakı onda böyük heyranlıq yaradıb. Birinci Avropa Oyunları ilə bağlı görülən işlərin misilsiz dərəcədə möhtəşəm olduğunu vurğulayan qonaq, ümumiyyətlə, Azərbaycanda qazanılan nailiyyətlərin dünyada tanıdılması və təbliğinin önəmini qeyd edib.\nStiven Siqal solda, İlham Əliyev sağda\nStiven Siqal 1952-ci ildə Amerika Birləşmiş Ştatlarının (ABŞ) Miçiqan ştatının Lensinq şəhərində əslən yəhudi ailəsində doğulub.\nO,1988-ci ildən başlayaraq filmlərə çəkilməyə başlayıb. Onun iştirak etdiyi filmlərin sayı 23-dür.\nStiven Siqal "Ən pis aktyor" kateqoriyasına görə "Ölümcül təhlükə" (1994), "Məhv etmə qərarı" (1996), "Cinayət dünyasından yanğın" (1997), "Nə sağ, nə də ölü" (2003) filmlərində Qızıl Moruq Mükafatına layiq görülüb.\n1999-cu ildə isə aktyor "PETA Humanitar Mükafatına" layiq görülüb.


Gözəl İslam - Məsbuğun namazı\nQüsl, Heyz, Dəstəmaz, Namaz / Namaz / Camaat ilə namaz 271\nSual: Namaza gecikib imama müxtəlif rükətlərdə çatan nə etməlidir? Hamısına ayrı-ayrı misal verərək izah edərsinizmi?\nNamaza gecikib imama birinci rükətdə çata bilməyənə məsbuq deyilir. Məsbuq imam iki tərəfə də salam verdikdən sonra ayağa qalxıb çata bilmədiyi rükətləri qəza edər və qiraətləri [oxumağı] birinci, ikinci, üçüncü rükəti qılırmış kimi oxuyar. Oturuşlara isə dördüncü, üçüncü və ikinci rükət sırasıyla, yəni sondan başlayar.\n1- Zöhr, əsr və ya işanın fərzinin ikinci rükətinə çatan, yəni yalnız bir rükət qaçıran şəxs imam salam verdikdən sonra qalxıb sübhanəkə, fatihə və zəmmi-surə oxuyar. Ruku və səcdədən sonra oturar, əttəhiyyatunu, səlli barikləri, rəbbəna atinanı oxuyub salam verər.\n2- Zöhr, əsr və ya işanın üçüncü rükətinə çatan, yəni iki rükət qaçıran, imam salam verdikdən sonra qalxıb sübhanəkə, fatihə və zəmmi-surə oxuyar. Ruku və səcdədən sonra oturar. [Başqa bir sözə görə oturmasa da, namazı səhih olar.] Əttəhiyyatunu oxuduqdan sonra qalxıb fatihə, zəmmi-surə oxuyar, ruku və səcdədən sonra oturar. Əttəhiyyatunu, səlli barikləri, Rəbbəna atinanı oxuyub salam verər. Üstün olanı belədir.\n3- Zöhr, əsr və ya işanın dördüncü, yəni son rükətinə çatan şəxs imam salam verdikdən sonra qalxıb sübhanəkə, fatihə və zəmmi-surə oxuyar. Ruku və səcdədən sonra oturub əttəhiyyatunu oxuduqdan sonra qalxar. Fatihə və zəmmi-surə oxuyaraq ruku və səcdədən sonra oturmayıb qalxar. Fatihə oxuyar, ruku və səcdədən sonra oturub əttəhiyyatunu, səlli barikləri və Rəbbəna atinanı oxuyub salam verər.\n4- Şamın ikinci rükətinə çatan şəxs imam salam verdikdən sonra qalxıb sübhanəkə, fatihə və zəmmi-surə oxuyar. Ruku və səcdədən sonra oturub əttəhiyyatunu, səlli barikləri, Rəbbəna atinanı oxuyub salam verər.\nŞamın üçüncü rükətinə çatan şəxs də imam salam verdikdən sonra qalxıb sübhanəkə, fatihə və zəmmi-surə oxuyar. Ruku və səcdədən sonra oturub əttəhiyyatunu oxuduqdan sonra qalxar, fatihə və zəmmi-surə oxuyar. Ruku və səcdədən sonra oturub namazı tamamlayar.\n5- Sübhün 2-ci rükətinə çatan şəxs imam salam verdikdən sonra qalxıb sübhanəkə, fatihə və zəmmi-surə oxuyar. Ruku və səcdədən sonra oturub namazı tamamlayar.\n6- Məsbuq imam son rükətdə oturarkən əttəhiyyatunu yavaş-yavaş oxuyar, əgər erkən bitirsə, imam salam verənə qədər kəlmeyi-şəhadəti təkrar edər. Sükut etməz. Bu barədə başqa sözlər olsa da, alimlərin seçdiyi budur.\n7- Son rükəti də qaçıran şəxs imama təşəhüddə çatarsa, yenə camaat savabına qovuşar.\n8- İftitah təkbirini imamla birlikdə deməyin savabı çoxdur. Ona görə imamla birlikdə təkbir gətirməyə çalışmaq lazımdır!\n9- Heç bir rükətə çata bilməyən salamdan əvvəl, məsələn, son təşəhüddə imama uyan şəxs imam salam verincə qalxar, təkbir gətirmədən yenidən əvvəldən qılırmış kimi qılar. Oxumalar əvvəldən, oturmalar sondan olmaqla qılmaq caizdir.\n10- Mukim, səfəri olan imama da tabe ola bilər. Səfəri 4 rükətli olan fərzləri əda edərkən, mukim imama uya bilər. Çata bilmədiyi rükət olsa, imam salam verincə dördə tamamlayar. Çünki səfərinin namazı dəyişib, imamın namazı kimi 4 rükət olar.\n11- Səfəri olan zöhr, əsr və işa namazını qıla bilməyib qəzaya saxlayanda qəzanı iki rükət qılmalı olduğundan eyni namazı qəza edən mukim imama uya bilməz. Çünki mukim imamın ikinci rükətin sonunda oturması fərz deyil. Səfəri olanın isə oturması fərz olduğundan mukim imama uya bilməz.\n12- Camaata gələn imamı rukuda görsə, ayaq üstə təkbir gətirib rukuya əyilər. Təkbiri əyilərkən söyləsə, namazı səhih olmaz. Əyilmədən imam qalxsa, o rükətə çatmamış olar.\n13- İmam səsli oxuyarkən imama uyan şəxs sübhanəkəni oxumaz, imamı dinləyər. Çünki sübhanəkə oxumaq sünnə, imamı dinləmək isə vacibdir. Sübhanəkə oxumaqdan məhrum qalmamaq üçün imam təkbir gətirəndən sonra dərhal imama uymağa çalışmaq lazımdır! İmama uymaq üçün, vəsvəsə edib gecikmək doğru deyil.\nSünnəni qıldıqdan sonra cərgəyə girərkən niyyət etmək yetərlidir. Əllərini qulaqlarına aparıb "Qəlbimi toplamadım" deyə vəsvəsə edib, niyyəti gecikdirən və buna görə sübhanəkə oxumağı qaçıran çoxdur. Buna fürsət verilməməlidir!\n14- İmam fərzə başlayarkən və ya iqamə oxunarkən, məscidə gələn camaatın arasında sünnə qılmağa durulmamalıdır. Sübh namazı xaric, digər namazlarda dərhal imama uymaq lazımdır. Sübh namazında isə sünnə məscidin girişindəki dəhlizdə qılınmalıdır. Dəhliz yoxdursa, bir dirəyin arxasında qılmaq, dirək də yoxdursa, dərhal imama uymaq lazımdır. Fərzdən sonra sübhün sünnəsi qılınmaz.\n15- Məscidə gec gələn harada gəldi dayanmamalıdır. Əgər sünnəni qılarkən, qarşısından keçən olsa, özünə də günah olar. Bir sütunun arxasında durmaq lazımdır! «Rəddül-muxtar, Hələbi»\nSual: İmama rukuda çatmaq üçün tələsik təkbir gətirib əyildim. Təkbiri rukuya gedincə bitirmiş oldum. İmamla rukuda bir an birlikdə dayandıq. O rükətə çatmış oldummu?\nRükətə çatmaq bir kənara, heç namazınız səhih olmadı. Çünki iftitah təkbirini ayaq üstə gətirmək şərtdir. İftitah təkbirini ayaq üstə gətirib sonra imamla rukuda bir an birlikdə qalsaydınız, həm namazınız səhih olmuş olardı, həm də o rükətə çatmış olardınız. “Rükətə çatacağam” deyə belə səhv etmək olmaz. Rükətə çata bilməsə də, namaza uymaq səhih olmalıdır. Buna görə də təkbiri ayaq üstə ikən gətirmək şərtdir.\nSual: İmamın səcdeyi-səhv etməyəcəyini səlli barikləri oxuduğu üçün bilən məsbuq, imam sağa və sola salam verəndə ayağa qalxsa, zərəri varmı?\nZərəri yoxdur. Sağa salam verməklə namaz bitmişdir. Sola salam verərkən ayağa qalxa bilər.\nSual: İmam salam verəndə məsbuq olan namazını tamamlamaq üçün ayağa qalxır. Məscidə yeni gələnlərin fərz qılan bu məsbuğa uymağı caizdirmi?\nMəsbuğa uymaq caiz deyil.\nSual: Şam namazının 2-ci rükətində camaata çatanın və imamın birinci rükətdə ixlası, ikinci rükətdə “Nas” surəsini oxuduğunu görənin tək tamamlayacağı 1-ci rükətdə hansı surəni oxuması uyğundur?\nİstədiyi surəni oxuyar. Məsələn, “Kövsər” surəsini , “Fil” və ya “Bəqərə” surəsini oxuyar.\nSual: Məsbuq imama birinci oturuşda çatdı. İmama uymağa niyyət etdi, təkbir gətirdi, əlini bağlamadan oturacaq, yoxsa bağlayıb oturacaq? Təkbiri necə gətirmək namazı pozur?\nƏlləri bağlamayıb dərhal oturar. Əyilərkən təkbir gətirsə, namaza başlamamış olar.\nSual: Əsr namazının son rükətinə çatan səfəri məsbuq imamın mukim olduğunu zənn edərək dörd rükət qılır. Zərəri varmı?\nQəsdən qılmadığı üçün zərəri olmaz.\nSual: Məsbuğun fərz olan oturuşu özünün son oturuşudurmu?\nSual: Namaza gec gəlib birinci rükətə çata bilməyən, imam salam vermədən əvvəl qalxa bilərmi?\nİmamın salamını gözləmək vacibdir. İmam salam vermədən əvvəl qalxmaq təhrimən məkruhdur.\nMəsbuq daha çox gözləyəndə namazı fasid olacaqsa, onda qalxar. Məsələn, öz namazını tamamlayarkən günəşin çıxmaq təhlükəsi varsa və ya məstin məst müddəti keçəcəksə və ya üzrlü olub vaxt çıxmaqla dəstəmazı pozulacaqsa və buna bənzər səbəblərlə təşəhhüd miqdarı oturduqdan sonra imamın salamını gözləmədən qalxar. «Hələbi»\nSual: Camaata ikinci rükətdə çatan son rükətdə səlli barikləri oxuyarmı?\nHələbidə deyilir ki: Məsbuq olan [imama birinci rükətdən sonra çatan] adam əttəhiyyatunu imam salam vermədən əvvəl oxuyub bitirsə, bunlardan birini edər:\n1- Kəlmeyi-şəhadəti təkrar oxuyar.\n2- Əttəhiyyatunu təkrar oxuyar.\n3- Sükut edər, yəni bir şey oxumaz.\n4- Salavat və Rəbbənanı da oxuyar.\n5- İmamın salam verəcəyi vaxta çatan şəkildə əttəhiyyatunu yavaş-yavaş oxuyar. Ən uyğun olanı budur. «Hələbiye-səqir»\nBəzi alimlər isə kəlmeyi-şəhadəti təkrar etmək sözünü əsas götürmüşdür. Tam elmihalda da bu söz seçilmişdir. Yenə Hələbidə deyilir ki: Məsbuq olmayan imama vaxtında çatan şəxs imamdan əvvəl təşəhhüdü, səlli barik və duaları oxuyub bitirsə, susub gözləyər. Bundan fərqli bir söz yoxdur.\nİmama sonradan çatan\nSual: İmama birinci rükətdən sonra çatan şəxs imam salam verdikdən sonra qıldığı rükətlərdə imamın səsli oxuduğu zəmmi-surədən bir və ya bir neçə əvvəlki surəni oxuya bilərmi?\nBəli, sırasına riayət etmədən oxuya bilər.


Azərbaycanlı iş adamı Afrikada yol qəzasında öldü\nAna Səhifə/Xəbərlər/SEÇMƏ/Azərbaycanlı iş adamı Afrikada yol qəzasında öldü\nAfrikada qızıl çıxarılması ilə məşğul olan “Arifoglu Gold” şirkətinin rəhbəri Məmmədpaşa Axundov yol qəzasında vəfat edib.\nBu barədə onun yaxınları məlumat verib. Bildirilib ki, bir müddətdir Mavritaniya və Mali Respublikalarında mədənçilik və xeyriyyə işləri ilə məşğul olan iş adamı avtomobil qəzası səbəbindən həyatını itirib.\nQeyd edək ki, M.Axundov Afrika ölkələrində xəstəxana və məktəblərin tikintisi, içməli su quyularının qazılması kimi xeyriyyə işləri ilə məşğul olub. (“qafqazinfo”)\n“24 saat” “Azərbaycanlı iş adamı Afrikada yol qəzasında öldü” başlıqlı yazını “Pressklub”a istinadən dərc edib\nGözdən qaçırmayın: Sergey Qayday: “Təəssüf ki, hərbçilərimiz Popasnadan geri çəkildi”


Azərbaycanda daha bir kredit olirqarxı həbs olundu – Qərbi Azərbaycan, Qaraqoyunlu dərəsi\nAzərbaycanda daha bir kredit olirqarxı həbs olundu\nMüxtəlif şirkətlərin adından hüquqi şəxs kimi bankdan kredit kimi aldığı külli miqdarda vəsaiti şəxsi ehtiyacları üçün mənimsəyən şirkət rəhbərinin qanunsuz əməlləri barədə Baş prokuror yanında Korrupsiyaya qarşı Mübarizə Baş İdarəsi tərəfindən araşdırma aparılıb. Bu barədə redaksiyamıza Baş Prokurorluğun mətbuat xidmətindən məlumat verilib.\n“Kredobank” ötən ilin iyul ayında Maliyyə Bazarlarına Nəzarət Palatası tərəfindən bank sektorunun sağlamlaşdırılması çərçivəsində ləğv edilib. Bu bankın maliyyə göstəriciləri son illər xeyli ağırlaşmışdı və adı qalmaqallarda çəkilirdi. Belə ki, mətbuat “Kredobank”ın idarə heyətinin sədri Müşfiq Vəkilovun özünə yaxın MMC-lərə bankın 7.5 milyon manatının kredit adı altında ayrılması və mənimsənilməsi barədə yazırdı. Bankın faktiki sahibi Vəkilovun atası, iş adamı İsa Vəkilov idi.\nTags: həbs, kredit olirqarxı\nPrevious Ələt-Astara yolundakı məşhur “Ulduz” restoranı büsbütün yanıb\nNext Bakı merinin müavini “Şahdağ”da oteldə keçinib


Milliyyətcə erməni olan Livan vətəndaşı Viken Eulcekciyan 20 il azadlıqdan məhrum edilib. İyunun 14-də Bakı Hərbi Məhkəməsinin hakimləri onun haqqında belə hökm çıxarıb. Hökmə əsasən, o, cəzanın ilk 5 ilini qapalı həbsxana rejimində, qalanını ciddi rejimli cəzaçəkmə müəssisəsində çəkməlidir.\nHökm Yasamal rayon Məhkəməsinin inzibati binasında elan edilib. Hakim Elbəy Allahverdiyevin elan etdiyi hökmdən məlum olub ki, 42-yaşlı Viken terrorçuluq, Azərbaycana qarşı muzdlu döyüşmə, ölkənin dövlət sərhədlərini qanunsuz keçmə kimi əməllərdə suçlu hesab edilib. Hökmdə iddia olunur ki, 2020-ci ilin sentyabrında müharibə başlayanda əslən erməni olan Livan vətəndaşı 2 min 500 dollar pul müqabilində döyüşmək üçün Qarabağa gəlib.\nNoyabrın 10-da Şuşada qeyri-rəsmi nikahda yaşadığı Maral Nazaryanla birlikdə Azərbaycan hərbçiləri tərəfindən saxlanılan Viken isə təqsirləndirilən şəxs qismində verdiyi ifadədə ittihamı qəbul etməyib. O bildirib ki, pul müqabilində döyüşməsi barədə ittihamda yazılanlar da, Nazaryanın onun haqqında dedikləri də yalandır. Nazaryanla 5 ildir qeyri-rəsmi ailə kimi yaşadıqlarını və 2020-ci ildə Livandan Ermənistana gəldiklərini deyən Vikenin sözlərinə görə, pandemiya ilə əlaqədar iş yerləri bağlandığına görə Qarabağa köçmüşdülər: "Maralı mənimlə üzləşdirməyiblər. Mənimlə üzləşdirsəydilər, heç vaxt o sözləri deməzdi...".\nMaral Nazaryan bu ilin martında azad edilib və Beyruta – evinə qayıdıb.


Böyük Qayıdışın astanasında - AZƏRTAC\nVətən müharibəsində qazandığımız şanlı Qələbə Cənubi Qafqazda yeni reallıqlar yaradıb. Hazırda dünya birliyi də bu reallıqları qəbul edir. Ermənistan üzərində qazandığımız tarixi Zəfərdən sonra dünyanın müxtəlif ölkələrinin dövlət və hökumət başçılarından Prezident İlham Əliyevə ünvanlanmış təbrik teleqramları da bunu təsdiqləyir. Hazırda Qarabağda yenidənqurma, bərpa-quruculuq işləri geniş miqyas alıb. Bu işlərdə dünyanın müxtəlif ölkələrinin şirkətlərinin iştirakı Azərbaycanın beynəlxalq aləmdə artan nüfuzunun göstəricisidir. Qısa müddət ərzində tikilib istifadəyə verilmiş Füzuli Beynəlxalq Hava Limanı, mürəkkəb relyefə malik Zəngilan və Laçın rayonlarında da beynəlxalq aeroportların tikintisinə başlanılması, Şuşanın tədricən beynəlxalq tədbirlərin keçirildiyi məkana çevrilməsi və digər bərpa-quruculuq işləri ölkəmizin qazandığı tarixi Qələbənin təntənəsidir. Artıq Zəngilan rayonunun Ağalı kəndinin sakinləri doğma ata-baba yurdlarına qayıtmağa hazırlaşırlar.\nAZERTAG.AZ :Böyük Qayıdışın astanasında


20:52 22 Dekabr 2015\nAPA-nın apardığı araşdırma göstərir ki, gündəlik tələbat məhsullarının əksəriyyətinin qiymətində 20-30%-lik artım baş verib.\nQiyməti artan məhsullara gəlincə, bu qəbildən olan mallara ərzaq məhsulları aiddir. Məsələn, devalvasiyayadək qiyməti 5 manat olan "Azərçay" hazırda 7,30 manata, 0,68 manata olan "Lafarella" makaronları 0,85 manata, 0,57 manata olan "Doymak" makaronu 0,70 manata, 3,99 manata olan 500 qramlıq "Westgold" yağları 4,90 manata, salfetlər 0,50 manatdan 0,60-0,70 manatadək bahalaşıb.\nArtıq məsələ ilə bağlı bazardakı iri şirkətlər də öz mövqeyini bildirib. "Veysəloğlu" Şirkətlər Qrupunun açıqlamasında qeyd edilir ki, manatın məzənnəsinin ABŞ dollarına nisbətən növbəti dəfə aşağı düşməsi onun distributorluq etdiyi məhsulların qiymətlərinə də təsirsiz ötüşməyəcək: "Şirkətin əsas fəaliyyəti idxal üzərində qurulduğundan ABŞ dollarının məzənnəsinin kəskin artması şirkət üçün də bir sıra çətinliklər yaradıb. Hazırda şirkət özünün qiymət siyasətini yenidən nəzərdən keçirir". Şirkət iddia edir ki, bu gün hər hansı süni qiymət artımından söhbət gedə bilməz, yalnız yaranmış mövcud durum qiymət siyasətinin manatın yeni məzənnəsinə uyğunlaşmasını zəruri edib.\n"Gilan Holdinq"dən isə APA-ya bildiriblər ki, milli valyutamızın devalvasiyaya uğraması idxala əsaslanan məhsulların bahalaşmasına səbəb ola bilər. Bununla yanaşı, açıqlamada qeyd edilir ki, yerli istehsala əsaslanan məhsulların satış qiymətində ciddi artım müşahidə olunmayacaq.\nM.Abbasbəyli əlavə edib ki, onsuz da, passiv vəziyyətdə olan "ikinci əl" avtomobil bazarı devalvasiyadan sonra daha da passivləşəcək. Ekspertin fikrincə, "ikinci əl" bazarda qiymətlər 15-20% enəcək.\nŞ.Mustafayevin rəhbərlik etdiyi qurumun yaydığı bəyanatda isə deyilir ki, qurum yanında Antiinhisar Siyasəti və İstehlakçıların Hüquqlarının Müdafiəsi Dövlət Xidməti tərəfindən istehlak bazarında məzənnə dəyişikliyi ilə bağlı olmayan qiymət artımı, süni mal qıtlığı və digər sui-istifadə hallarının qarşısının alınması üçün nəzarət tədbirləri gücləndirilib.\nDevalvasiyadan sonra istehlak bazarındakı qiymətlərin son durumu gözləntilər ARAŞDIRMA


Aşıq Telli: “Kiməsə deyə bilməzsən ki, məni sev…” | Hazara-Azeri\nAşıq Telli: “Kiməsə deyə bilməzsən ki, məni sev…”\n“Bu həyatda kiməsə deyə bilməzsən ki, pul verirəm, məni sev… Bunu nə maddiyyatla almaq olar, nə də başqa bir yolla. Amma bu cür sevgini, istəyi Zəlimxan qazana bilmişdi. Ölümünün üçüncü günündə karvan tək gələn insan izdihamı ilə…”. Bu sözləri ANS PRESS-ə Aşıq Telli Borçalı deyib. Aşıq Xalq şairi haqqında danışdıqca gözlərindəki yaşı, səsindəki titrəyişi gizlədə bilmirdi. Zəlimxan Yaqubun ölümündən sarsılan aşıq yeganə təsəllisinin belə bir saz, söz, şeir adamı ilə bir əsri paylaşması olduğunu deyib.\nAşığın həmkarı Zülfiyyə də bu gün Fəxri Xiyabanda şairi son mənzilə yola salmağa gələnlərdən idi. Aşığın sözlərinə görə, Z.Yaqub zəmanəmizin “Aşıq Ələsgəri” idi və bu həyatdan vaxtsız köçüb.\n“Uzun müddət idi xəstə idi. Səhhətində tez-tez problemlər yaranırdı, lakin sonra yenidən gümrahlaşırdı. Amma bu dəfə ola bilmədi, Aşıq Ələsgər səviyyəsində olan bir şəxs ölümə təslim oldu. Amma bu ölüm də formaldır. Çünki nə qədər ki şeir, şair, saz, söz var, Zəlimxan Yaqub da illər boyu var olacaq”.\nAşıq Zülfiyyə (sağdan birinci)\nXalq şairinin dəfninə nəinki Azərbaycandan, eləcə də Gürcüstandan, Türkiyədən, İrandan, Rusiyadan, hətta Qazaxıstandan belə gələnlər var idi. Şairin Güney Azərbaycandan olan, vaxtı ilə “Dalğa ” musiqi qrupunu təsis edən dostu aşıq, şair Çingiz Mehdipur da dəfndə iştirak edib. O, Aşıq Zəlimxan Yaqubun ölümü ilə qətiyyən barışmadığını deyir.\n“Zaman ona imkan tanımadı, yoxsa yenə yazar, yaradardı. Bu cür insanlar ölmürlər, ürəklərdə, beyinlərdə, yaddaşlarda yaşayırlar. O, aşıq musiqisini şah sənəti adlandırırdı. Mən düşünürəm ki, onun yaradıcılığından, yolundan gənc nəsil layiqincə istifadə edə biləcək. Beləcə onun da ruhu şad olar”.\nXalq şairi yanvar ayının 9-da vəfat edib. Bu gün səhər saatlarında Təzə Pir məscidində şairlə vida mərasimi keçirilib. Mərasimdə ölkə başçısı İlham Əliyev, hökumət nümayəndələri də iştirak edib. Zəlimxan Yaqub Birinci Fəxri Xiyabanda torpağa tapşırılıb.\nDəfn mərasiminə Milli Məclisin vitse-spikeri Ziyafət …read more\nPrevious PostAzərbaycanda daha iki məmur işdən çıxarıldıNext PostMeyiti tapılan neftçinin adı bilindi (YENİLƏNİB)


Dilimiz ve Edebiyatımız - Loğmanla şəyirdi\nGünlərin bir günü Loğman ilə şəyirdi səyahət eləyə-eləyə bir şəhərə gəldilər. Onlar mənzil tutub rahatlanandan sonra, Loğman şəyirdini bazara göndərdi ki, çörək, yağ, şor alıb gətirsin. Şəyird bazara gedib yağın qiymətini xəbər aldı.\n– Batmanı yüz dinardı.\n— Çörək neçəyədi?\n– Onun da batmanı yüz dinar.\n– Bəs şoru neçəyə verirsiniz?\n– Batmanı yüz dinara.\nŞəyird bazarda nəyin qiymətini soruşdu, “yüz dinardır”– dedilər.\nO, sevinə-sevinə ustanın yanına gəlib dedi:\n– Nə yaxşı şəhərə gəlmişik. Yüz dinardan baha qiymət yoxdu.\nLoğman diqqətlə şəyirdə qulaq asıb dedi:\n– Elə isə burda qalmaq olmaz, tez çıxıb getməliyik.\n– Bir yerdə ki, yağla şora fərq qoyulmadı, orda yaşamaq məsləhət deyil.\nŞəyird ustasına etiraz elədi. Loğman öz sözünün üstündə dayandı, ancaq hələlik bu şəhərdə qalmağa razılıq verdi. Bir neçə gündən sonra, car çəkildiyini eşitdilər. Məlum oldu ki, bu gün bir nəfəri padşahın əmri ilə asacaqlar. Loğman şəyirdi ilə dar ağacı qurulmuş meydana gəldi. Adamlar toplaşandan sonra, padşah vəzirləri ilə gedib bir tərəfdə oturdu, üzünü müqəssirə tutub dedi:\n– Bu saat təqsirlərini bir-bir de, kəndiri öz əlinlə boğazına keçir ki, səni assınlar.\n– Padşah sağ olsun, mən bağbanam. Bir gün bağda işlədiyim zaman oğruya rast gəldim. Qaçıb onu tutmaq istəyəndə, dırmaşıb divara çıxdı, küçəyə atılanda yıxılıb qıçı sındı. Məni dustaq edib dedilər: “Günah səndədi ki, bağın hasarını uca eləmisən. Divar alçaq olsaydı, oğru hoppananda yıxılıb qıçı sınmazdı, buna görə səni cəzalandırmaq lazımdı”.\n– Doğrudu, lap doğrudu, – deyə cəzanın düzgün olduğunu təsdiq elədi.\n– Padşah sağ olsun, divarı mən hörməmişəm.\n– Bəs kim hörüb?\n– Elə isə bağbanı azad eləyib, bənnanı gətirin.\nBağbanı buraxdılar, bənnanı tapıb dar ağacının altına gətirdilər.\nCəllad kəndiri hazırlayanda bənna dedi:\n– Padşah sağ olsun, günah məndə də deyil.\n– Bəs kimdədi?\n– Şəyirdimdə. Əgər o kərpici çox verməsəydi, mən divarı hündürə qaldıra bilməzdim.\nPadşah əmr verdi, şəyirdi tapıb hüzura gətirdilər.\n– Şəyird yalvardı:\n– Kərpic çox verməkdə mənim təqsirim yoxdu, – dedi.\n– Bəs kim təqsirkardı?\n– Padşah sağ olsun, mən ustama kərpic verəndə yoldan bir arvad keçirdi. Onun qolunda çox qəribə bir qolbağ varıdı. Gözüm qolbağa sataşanda, heyran qalıb başımı itirdim. Bir də ayılıb gördüm ki, usta divarı hörüb ucaldıbdı.\n– Bu saat o arvad tapılıb dar ağacının dibinə gətirilsin.\nMəmurlar axtarıb arvadı tapdılar, meydana gətirdilər. Padşah ondan soruşdu:\n– Bu şəyirdin ağlını başından alan sənin qolbağın olubmu?\n– Elə isə kəndir sənin boynuna salınacaq. Cəllad, çək bu arvadı dara!\n– Padşah sağ olsun, bu işdə mən müqəssir deyiləm.\n– Bəs kimdi?\n– Müqəssir zərgərdi ki, elə qəşəng qolbaq qayırıb.\nPadşah bir qədər fikirləşib, onun sözlərini təsdiq elədi, dedi:\n– Doğru deyirsən, yerdə də olsa, göydə də, bu saat zərgəri dar ağacının dibində hazır eləyin!\nMəmurlar arvadı buraxıb zərgərin dalınca getdilər, bir azdan sonra onu çəkə-çəkə padşahın hüzuruna gətirdilər.\n– Qolbağını sən qayırmısanmı?\n– Bəli, padşahım.\n– Bəs sən fikirləşməmişsən ki, o çox gözəl olsa, baxanın gözləri qamaşar, əlindəki işləri çaşdırar?\nZərgər padşahın sualına cavab verməyə söz tapmadı. Cəllad kəndiri halqalayıb onun boynuna saldı. Ancaq zərgərin boynu yoğun, başı balaca olduğundan kəndiri saxlamadı. Ha elədilər, başı halqadan çıxdı.\nCəllad gəlib təzim elədi:\n– Padşah sağ olsun, zərgərin başı kiçik, boynu yoğundu, kəndir dayanmır, bilmirəm nə eləyim?\n– Bundan asan nə var ki? Bir nəfər başı böyük, boynu nazik adam tapıb kəndiri keçir onun boynuna, qurtarsın getsin!\nCəllad padşahın əmrini yerinə yetirmək üçün adamların içərisinə girdi, gözləri Loğmanın şəyirdinə sataşanda sevinə-sevinə qışqırdı:\n– Padşah sağ olsun, başı böyük, boynu nazik. Adamı tapmışam.\n– Keçir halqanı onun boynuna.\nŞəyird yalvarıb-yaxarıb müqəssir olmadığını dedikdə, padşah onun sözünü kəsdi:\n– Boş danışma, müqəssir olub-olmamağının bizim üçün əhəmiyyəti yoxdu. Bizə yekəbaş, nazik boyun lazımdı. Cəllad, nə dayanmısan, assana bunu!\nLoğman bu haqsızlığa dözə bilməyib irəli gəlib dedi:\n– Padşah sağ olsun, sizin əmriniz doğrudu. Bunun boynu kəndirə keçirilməlidi. Ancaq o, mənim şəyirdimdi. Özümüz də sizin şəhərinizə qonaq gəlmişik. Hələ paytaxtın gözəlliyini doyunca seyr etməmişik.\nBunu mənə bağışla. Qoy sizin sağlığınıza gəzib məmləkətinizə tamaşa eləsin.\nPadşah Loğmanın sözlərini bəyənib dedi:\n– Doğru deyirsən, qoca, afərin, onu sənə bağışlayıram. Cəllad, burax müqəssiri, qoy getsin.\nCəllad kəndiri şəyirdin boğazından çıxarıb azad elədi. Onlar qayıdıb mənzillərinə gəldikdə, Loğman dedi:\n– Bu nə yaxşı şəhərdi. Qalıb burda yaşamaq lazımdı.\nŞəyird utana-utana başını aşağı salıb dedi:\n– Yox usta, bir şəhərdə ki, yağla şorun fərqi olmadı, orda yaşamaq qorxuludu. Başımızı bədənimizin üstündə salamat saxlamaq üçün burdan getməyimiz məsləhətdi.\nLoğman güldü. O saat o şəhərdən çıxıb getdilər.


Ayxan Abbasov: "Bizə qol lazımdır, ancaq ilk dəqiqələrdən hücuma atılmaq da olmaz" - Stadium.az\nAyxan Abbasov: "Bizə qol lazımdır, ancaq ilk dəqiqələrdən hücuma atılmaq da olmaz"\n19.07.2017 | 1503 dəfə oxunub\n"Zirə"nin baş məşqçisi Ayxan Abbasov Avropa Liqasının II təsnifat mərhələsi çərçivəsində Rumıniyanın "Astra" klubu ilə cavab oyunu öncəsi mətbuat konfransında jurnalistlərin suallarını cavablandırıb:\n- Bizi sabah çətin görüş gözləyir. Səfərdə istəmədiyimiz məğlubiyyəti aldıq.Sabah 2-ci 90 dəqiqədir. İnanıram ki, azarkeşlərimizin dəstəyi sayəsində komanda olaraq üzərimizə düşən vəzifənin öhdəsindən gələ bilərik.\n- Komanda bu oyuna psixoloji baxımdan nə dərəcədə hazırdır?\n- Bizə qol lazımdır, ancaq ilk dəqiqələrdən hücuma atılmaq da olmaz. Çünki qol buraxsaq, işimiz daha çətinləşəcək. Hələ "Astra" ilə ilk oyundan dərhal sonra futbolçularımıza dedim ki, ardıcıl iki çətin səfər matçı keçirdik. Onlara dedim ki, ruhdan düşməsinlər. İnanıram ki, həm təcrübəli futbolçularımız, həm də legionerlərrmiz qarşıdakı oyunda işimizə yarayacaqlar.\n- "Astra" ilk oyunda "Zirə"ni standart vəziyyətlərdə məğlub etdi. Buna qarşı bir məlhəm varmı?\n- Stardart vəziyyətlər üzərində çalışmışıq. Futbolçularımız səhvləri gördülər. Çalışacağıq ki, bunlar təkrarlanmasın. "Astra" səhvləri bağışlamır.\n- Cavab oyununda taktiki planda yeniliklər olacaq?\n- İndi rəqibi daha yaxşı tanıyırıq. "Astra"da heyətdə çox dəyişlik olub. Yoxlama oyunlarını analiz etsək də, bu, hər şeyi göstərmir. Rəqib bura gələnədək çempionatda qalib gəlib. Düzdür, bu oyunda bütün futbolçuları oynatmayıb. Bu da normaldır. Bu həftə taktiki məşqlər etmişik. Futbolçularımız bərpa olunub. Çalışacağıq ki, sonadək mübarizə aparaq.\n- Start heyətini müəyyənləşdirmişsiniz?\n- İki gündür müəyyənləşdirmişik. Bir-iki mövqe var ki, bizə maraqlıdır. Yəqin ki, start heyətində yanılmarıq.\n- "Zirə" debütant olaraq missiyasını yerinə yetirdi. "Astra"nı keçməyi nə dərəcə real sayırsınız, yoxsa cavab matçı reytinqi artırmaq üçün daha önəmli olacaq?\n- "Zirə" "Astra"nı keçmək gücündədir. Bu olmasaydı, etiraf edərdim. Avroap Liqası bizim üçün böyük təcrübədir. Gücümüz çatanadək turnridə irəliləyəcəyik. Bunu əvvəl də demişik. Məncə, "Astra"nı keçməyə gücümüz çatar.


Şirkətin həyatı Krıma avadanlıq tədarük etməkdə şübhəli bilinir - AB müxbiri\nBir neçə ay əvvəl, Krımı ikitərəfli malların ehtimal olunan tədarükü ilə bağlı daha bir qalmaqal Avropa sarsıtdı. İşdəki müttəhim, Litvadakı törəmə şirkəti "Run Engineering" in su təmizləyici avadanlıq tədarük etməkdə şübhəli bilinən bir Kipr holdinqi idi. Bir neçə ay sonra holdinqin sahibi Marina Karmışeva hələ də rusiyalı tərəf şirkəti "Voronej-Aqua" dan heç bir düzgün izahat almadı və vəziyyətlə bağlı eksklüziv məlumat verməyə qərar verdi.\nMarina Karmışeva 2000 -ci illərin əvvəllərində ölkəni tərk edən bir çox rus iqtisadçılarından biridir. Mağaza rəflərinin boş olduğu və maliyyə bazarının indikindən daha az mədəni olduğu bir vaxtda maliyyə və hüquq sahəsində təcrübəsi olan bir mütəxəssisin uğurlu karyera qurmaq şansı az idi.\n"Rusiyadan getdiyim zaman investisiya strategiyaları haqqında xeyli məlumat topladım və bir Avropa ölkəsində və ya xarici tərəfdaşlarla uğurlu bir karyera qura biləcəyimə əmin idim. 1998 -ci il böhranı qərarımı yekunlaşdırdı. Böhrandan çox keçməmiş gəmi tikintisi, yük daşımaları və inşaat sahəsindəki bəzi avropalı tərəfdaşlarımı tanımalı idim və köçürülmək üçün vəsait yığdım "dedi Marina. "Mən də öz işimi qurmaq barədə düşünməyə başladım." Əmlakının satışı Marinanın Rusiyadan son ayrılması idi.\nHəyatı dəyişdirən bir fürsət, 2008-ci ildə, Kiprin böyük və uzun müddətdir qurulan investisiya şirkətlərindən biri, bütün fəaliyyətini dayandırdığı zaman gəldi. “Sövdələşmədən əvvəl nəzərdən keçirdiyim audit hesabatı bütün maliyyə göstəricilərinin onlarla dəfə azaldığını göstərdi. Şirkətin nə dövriyyəsi, nə də aktivləri yox idi, eyni zamanda bütün infrastruktura malik idi: aktiv hesabları, tanınmış adı və beynəlxalq səviyyədə iş təcrübəsi. ”\nMarina, Kiprdə işlədiyi əvvəlki illərdə yığdığı investisiya kapitalından və Rusiyadakı əmlakının satışından əldə etdiyi vəsaitdən müqaviləni nominal dəyərdə yerinə yetirmək və şirkətin fəaliyyətinə yenidən başlamaq üçün istifadə etdi. Kipr vergi sakinləri tərəfindən qiymətli kağızların satışı vergidən azaddır, bu da ölkənin maliyyə və investisiya şirkətlərinə dövriyyələrini tez bir zamanda bərpa etməyə kömək edir. Marinanın şirkəti də onlardan biri idi. “Tarixən qrupun əsas fəaliyyət istiqaməti, konkret ölkə istiqaməti olmayan beynəlxalq işi təmsil edən qiymətli kağızlara investisiya yatırmaqdır. Məsələn, tikinti biznesi tamamilə yerli xarakter daşıyır və yalnız Kiprdə aparılır "dedi Marina. "Bir müddət əvvəl, qiymətli kağızlar alqı -satqısına əlavə olaraq, əmtəə ticarəti (təbii ehtiyatlarla ticarət) də başladıq."\nEyni zamanda, iş təcrübəsi işin şaxələndirilməsinin zəruriliyini göstərmişdi. Bu, şirkətin yeni strategiyasının əsaslarını formalaşdırdı: maliyyə bazarlarında etdiyi əməliyyatlardan qazancın əhəmiyyətli bir hissəsini gələcəkdə fundamental dəyərə və ya yenilikçi və sosial xarakterə malik olan iqtisadiyyat sahələrində layihələrə yatırdı.\n"Mənzil, su, elektrik - bu bazarlar digərləri kimi dalğalanmalara məruz qalır, lakin daha sürətli bərpa olunmağa meyllidirlər. Sabit tələbatı olan layihələr axtarırdım. Bundan əlavə, RLA qrupu tikinti layihələri ilə məşğul olmağa başlayanda həm öz obyektlərimizə yüksək keyfiyyətli şirin su təmin etməyi, həm də ümumiyyətlə su təchizatı infrastrukturunun inkişaf etdirilməsində bu təcrübəni sınamağın yollarını axtarırdıq. "\nRun Engineering -ə sərmayə qoymaq fikri belə yarandı. O zaman ölkə, şəhərlərin günlərlə axan suyunun olmadığı 2008 -ci ilin quraqlığının sərt təcrübəsini yaşayırdı. İçməli su Yunanıstandan gələn tankerlər tərəfindən çatdırılırdı, göndərmə zamanı tez-tez xarab olurdu və yüksək keyfiyyətli təmizləyici müalicə üçün kifayət qədər avadanlıq yox idi.\n"Bu kədərli təcrübə, təmiz içməli suyun böyük dəyərini və bütün dünyada bu iş sahəsi üçün perspektivləri vurğuladı. Buna görə də bu işi innovasiyaya vurğu edərək inkişaf etdirmək qərarına gəldik "dedi Marina.\nŞirkətin yeni diqqəti yaxşı nəticələr verdi. İldə 30 milyondan çox vergi ödəyən şirkətlər hər yerdə əhəmiyyətli sayılır.\nAncaq rusiyalı jurnalistlərin şübhələri 20 illik işini sual altına qoydu.\n"Nəşrlərdən sonra" Voronej-Aqua "şirkətinin ofisi ilə əlaqə saxladıq, lakin heç bir məlumat almadıq. Bu şirkətin nəinki vaxtında ödənişləri yerinə yetirməkdə, həm də Avropa iş tonunu qorumaqda qüsurlu olduğu aydın oldu. Voronej-Aqua'nın davranışından və reaksiyanın olmamasından çox məyusuq. Nəşrlər, ehtimal ki, avadanlığın Krımda bitdiyini iddia edir. Və ümid edirdik ki, Voronej-Aqua bu iddiaları həll edəcək ”.\nŞöhrətini qorumaq üçün Run Engineering sənədlərini yoxlayan və onun tərəfindən heç bir pozuntu olmadığını təsdiqləyən müstəqil bir hüquq şirkəti işə götürdü. Bu aydınlaşdırmalar avropalı tərəfdaşların və bankların əməkdaşlığı davam etdirməsi üçün lazım idi.\n"Rus jurnalistlər" yəqin ki "," ehtimal ki "dedilər. Bununla birlikdə, bütün tərəfdaşlarımıza aydınlıq, audit nəticələri və sənədlər təqdim etməyi lazım bildik "dedi Marina.\nMarinanın ortaq şirkətləri, hadisələrin mahiyyətinin Rusiya mətbuatı tərəfindən yayımlandığı üçün təhrif edildiyini söyləyirlər. Bu, Kiprlilərin səssizliyini pozmasına səbəb oldu. “Əvvəlcə beynəlxalq və milli mütəxəssislərə müraciət etdik. İndi Voronej-Aqua'ya qarşı bir iddia açma ehtimalını nəzərdən keçiririk "dedi Marina. Onun şirkəti məlumatların qəsdən təhrif edilməsi ilə bağlı hüquqi tədbir görməyi planlaşdırır.\nBelə bir proses baş verərsə, bu, Rusiya ilə Avropa arasındakı münasibətlərdə bir presedent ola bilər. "Bu, rus ortaqlarını Avropa şirkətləri ilə əlaqələrində daha çox məsuliyyət daşımağa vadar edəcək" deyə Marina qeyd edir.\nŞübhəli məsələlərdən biri də Voronej-Aqua'nın saytında şirkətin sənaye obyektlərinin fotoşəkillərindən istifadə edilməsi idi. Konkret olaraq, Litvada yerləşən bir sənaye obyektinin Rusiya şirkətinin mülkü olduğunu ifadə etdi.\nRun Engineering, Voronej-aqua'nın Avropa holdinqinin imkanları daxilində bir montaj sexi işlədiyini media nəşrlərindən öyrəndi. "Düşünürəm ki, şirkət digər müştərilərin gözündə statusunu yüksəltmək istəyirdi, çünki aralarında bir çox böyük rus istehsalının olduğunu bilirəm. Və bu sahədə Avropa avadanlıqları yüksək qiymətləndirilir. Voronej-aqua nümayəndələri texniki seminarlarda və layihə detalları müzakirələrində iştirak etdilər: bu təmaslar çərçivəsində mühəndislərin işinin adi hissəsi; amma heç kim başqa bir yerdə öz obyektlərimizi təqdim etməyə icazə verməzdi, bu bizim üçün qəbuledilməzdir "deyir Marina.\nAvropa şirkəti, Voronezh-Aqua'nın avadanlıqların daha da istifadəsi ilə bağlı planları haqqında bir o qədər də açıq olmadığını biləndə xoşagəlməz bir şəkildə təəccübləndi. Marina deyir: "Əslində bu avadanlıqların harada olduğunu və ittihamların nə qədər ədalətli olduğunu hələ də bilmirik".\nSu təmizləyici qurğularla baş verən hadisə, bir neçə il əvvəl, təchizatçı şirkətin Rusiya hüquq sistemindən avadanlıqların təyinatı və qanunauyğunluğu ilə bağlı heç bir aydınlıq və məmnuniyyət əldə edə bilmədiyi bir vaxtda, turbin tədarükü ilə bağlı vəziyyətə bənzəyir. müvəqqəti olaraq işğal olunmuş Krım ərazisində istifadə edilməsi.\nHər iki işin detalları oxşardır. Şirkətlər həm fabriklərdə, həm də bələdiyyə müəssisələrində, yəni suyun lazım olduğu yerdə istifadə edilə bilən universal avadanlıqlar istehsal edir.\n"Satış şərtləri standartdır: avadanlıqlarımızın və quraşdırma üsullarımızın ətraflı texniki təsviridir. Eyni zamanda, ölkələr arasındakı ticarət əlaqələrini təyinat nöqtəsinə qədər izləməyimizə imkan verən heç bir mexanizm yoxdur "dedi Marina.\nRun Engineering təcrübəsi göstərdi ki, Krımın qanunsuz ilhaqına qarşı sanksiyalar kontekstində beynəlxalq və hökumətlərarası tənzimləmələr vacibdir. Run Engineering ilə Voronezh-aqua arasında davam edən münaqişə bunu təsdiqləyir. “2014 -cü ilin görkəmli beynəlxalq hadisələrinin ardınca, beynəlxalq münasibətlər sahəsində dünyaca tanınmış bir hüquqşünas qrupu işə götürdük. Biznesimizdən daha böyük şirkətlərin iş təcrübəsində bu adi haldır. "Yəqin ki" və "ehtimal ki" sözləri olan məqalələr dərc olunarsa, eyni zamanda beynəlxalq təcrübə kifayət qədər görünmür "deyir Marina.\nRusiyanın beynəlxalq hüquqa və beynəlxalq ticarətin əsaslarına hörmətlə riayət etməli olduğu bu cür qaydalar, avadanlıqların yalnız məqsədsiz istifadə edilməsini deyil, həm də sənədləşmə səhvlərinin qarşısını almalıdır.\nSöhbət ixrac sənədlərinin gömrük rəsmiləşdirilməsini asanlaşdıran bir gömrük broker şirkətinin işçisinin törətdiyi inzibati xəta işindən gedir. Run Engineering göndərişlərindən birini qeydiyyatdan keçirərkən broker səhv etdi: yükdə ikiqat istifadə mallar olduğunu və gömrük işçilərinə bu malların ixracı üçün lisenziya verilmədiyini qeyd etmədi.\nDaha sonra məhkəmə sənədlərində qeyd edildiyi kimi şirkət bu lisenziyaya sahib idi. Məhkəmə broker şirkətini cərimə ödəməyə məcbur etdi. Marina deyir: "Beynəlxalq tənzimləmə bu cür səhvlərə də aydınlıq gətirəcək".\n"Əməkdaşlığımız haqqında məlumatları təhrif etmək üçün Voronej-Aquaya qarşı qanuni tədbir görməyin mümkünlüyünü düşünən bir qrup beynəlxalq hüquqşünas işə götürdük. Ümid edirik ki, bu, Rusiya məhkəməsində yüksək səsləndirilən işə çevriləcək. Əgər Rusiya şirkətləri holdinqimiz kimi avropalı tərəfdaşlarla ədalətli münasibətlər qurmaq niyyətindədirlərsə, ümumi qəbul edilmiş etika kodeksinə riayət etməlidirlər ”, - Marina deyir. Beynəlxalq hüquqşünaslarla işimizdə əhəmiyyətli bir cəhət, avadanlıqların yeri ilə bağlı hələ bir aydınlığın olmamasıdır.\nRelated Mövzular:KrımKiprYunanıstanLitvaMarina KarmışevaMühəndisliyi ÇalışdırınRusiya


Dövlət satınalmalarında yenilik – İŞ ADAMLARININ NƏZƏRİNƏ - FED.az\nDövlət satınalmalarında yenilik – İŞ ADAMLARININ NƏZƏRİNƏ\n14:42 11 Aprel 2020\n«Dövlət satınalmalarının vahid internet Portalı haqqında Əsasnamə»yə uyğun olaraq Portalda iştirak haqqı ödənişləri 2020-ci il 15 aprel tarixindən etibarən “ASAN ödəniş” sistemi vasitəsilə aparılacaq.\nEləcə də bax: İş adamları dövlətin kredit dəstəyindən – NƏ QAZANACAQ? – HESABLAMA\nFED.az xəbər verir ki, Malgöndərənlər/Podratçılar: Portalda qeyd olunan tarixdən sonra yaradılan elektron tenderlərdə iştirak etmək üçün yalnız “ASAN ödəniş” sisteminə keçid edərək nağdsız ödəniş etməklə tenderdə iştirak etmək mümkün olacaq.\nSatınalan təşkilatlar: Portalda elektron tender yaradılan zaman satınalan təşkilatlar tərəfindən “ASAN ödəniş” sistemində qeydiyyatdan keçmiş bank rekvizitlərindən istifadə ediləcəkdir. Bu məqsədlə 2020-ci il 15 aprel tarixindən etibarən Tənzimləmələr bölməsində olan “ASAN ödəniş” bölməsi vasitəsilə bank rekvizitlərini qeydiyyatdan keçirməyə ehtiyac var. Qeyd olunan tarixdən sonra tenderlər yaradılarkən yalnız qeydiyyatdan keçmiş bank rekvizitlərindən istifadə ediləcəkdir. Bank rekvizitlərinin səhv daxil edilməsi nəticəsində yaranmış hər hansı problemlə əlaqədar satınalan təşkilat məsuliyyət daşıyır.


"Veysəloğlu" şirkəti Bakı Mühəndislik Universiteti ilə əməkdaşlıq protokolu imzalayıb - Bakı Mühəndislik Universiteti\n"Veysəloğlu" şirkəti Bakı Mühəndislik Universiteti ilə əməkdaşlıq protokolu imzalayıb\n11 May, 2017 , baxılıb - 268 dəfə\nBakı, 10 may, SalamNews. Bakı Mühəndislik Universiteti (BMU) universitet – iş dünyası əlaqələrinin inkişafına xüsusi diqqət yetirir. Universitet yarandığı qısa müddət ərzində 20-dək şirkətlə əlaqə qurub, əməkdaşlıq edir. Mütəxəssis hazırlığında nəzəri biliklərlə yanaşı təcrübi biliklərin də xüsusi əhəmiyyəti var.\nSalamNews xəbər verir ki, ölkəmizdə tanınmış, dünyanın 20-dən artıq ölkəsindən 100-dən çox fabrikindən məhsul idxal edən, eyni zamanda istehsal sahələri ilə məşğul olan və pərakəndə sektorda əhaliyə xidmət göstərən "Veysəloğlu" şirkətilə də əməkdaşlıq müqaviləsi imzalanıb. Müqaviləyə əsasən tərəflər birgə tədbirlər, treninqlər keçirəcək, universitet tələbələri şirkətdə ixtisaslarına uyğun təcrübə keçəcək, istehsalat prosesi ilə tanış olacaqlar.\nUniversitetin rektoru, professor Havar Məmmədov universitetin maddi-texniki bazasının müəllim heyətinin yüksək səviyyədə olduğunu, mühəndislik fakültəsi ilə yanaşı iqtisadiyyat fakültəsinin də yüksək ixtisaslı kadr hazırladığını şirkət rəhbərliyinin diqqətinə çatdırıb. Universitet rəsmisi, həmçinin hazırda universitetdə yüksək balla qəbul olunmuş tələbələrin və çox sayda Prezident təqaüdçülərinin təhsil aldığını da bildirib. Gələcək planlardan danışan rektor ölkəmiz üçün ehtiyac olan yeni ixtisaslar üzrə də kadr hazırlığının aparılacağını qeyd edib.\nŞirkətin fəaliyyəti haqqında geniş məlumat verən "Veysəloğlu" Şirkətlər Qrupunun nümayəndələri əsas məqsədlərinin ölkəmizin milli iqtisadiyyatının inkişafına töhvə vermək olduğunu bildiriblər. Görüşdə bildirilib ki, bunun üçün maliyyə və texnologiyadan öncə savadlı və bacarıqlı kadrlara ehtiyac var. Kadrların hazırlanması üçün isə universitetlərlə yanaşı inkişaf etmək istəyən şirkətlərin də üzərinə məsuliyyət düşür. "Veysəloğlu" şirkəti bu istiqamətdə üzərinə düşəni missiyanı əməli fəaliyyəti ilə yerinə yetirməyə hazırdır.


Nəqliyyat Nazirliyi Bakı buxtası üzərində tikiləcək körpünün ilkin dəyərini açıqlayıb\nBiznes və iqtisadiyyat xəbərləri 17 İyun 2011 14:25 (UTC+04:00)\nAzərbaycan, Bakı, 17 iyun /Trend, müxbir E.İsmayılov/\nİlkin məlumatlara görə, Bakı buxtası üzərində tikiləcək körpü 1,8 milyard dollara başa gələcək. Trend-in məlumatına görə, bu barədə cümə günü Nəqliyyat Nazirliyinin İqtisadiyyat və nəqliyyat siyasəti şöbəsinin rəhbəri Sədrəddin Məmmədov deyib.\nOnun sözlərinə görə, gələn ayın sonunadək Koreyanın "Dongsung Engineering" şirkəti Nəqliyyat Nazirliyinə yeni körpünün texniki-iqtisadi əsaslandırmasını, eləcə də layihənin təqdimatını təqdim edəcək. Bundan sonra layihə hökumətə təqdim ediləcək.\nLayihə bəyəniləcəyi halda, building-operation-transfer prinsipi üzrə işləyəcək beynəlxalq konsorsium yaradılacaq. Bu, konsorsium tərəfindən körpünün hazırlanmasına, layihələşdirilməsinə, tikintisinə və istismarına vəsait qoyuluşunu nəzərdə tutur.\nMəmmədovun dediyinə görə, yeni körpü qoyulan vəsaitləri ödədikdən sonra konsorsium onu Azərbaycana verəcək. Bu layihəyə Azərbaycan tərəfindən vəsaitlərin qoyulması nəzərdə tutulmayıb.\nNəqliyyat Nazirliyi nümayəndəsinin sözlərinə görə, layihənin hazırlanması prosesinə 2-3 il, tikinti prosesinə isə 3 il lazım ola bilər.


Qədim dövrlərdən bugünə “İpək yolu” – Sənədli film – I hissə » Ovqat.com\nMinillər boyu Şərqdən-Qərbə uzanan “İpək yolu” yalnız qlobal ticarətin deyil, həm də mədəniyyətin, hərb sənətinin, elmin, ən müxtəlif kəşf və ixtiraların beşiyi olmuşdur. Bəşəriyyət indiyədək qazandığı bir çox uğurları məhz bu layihəyə borcludur. Hətta bu yol uğrunda etdiyimiz səhvlər belə bizə qazanc olaraq geri dönmüşdür.\nGələcək dünya düzəninin şəkilləşdirilməsinin də bu yoldan keçəcəyi indidən aydındır. Çinin super gücə çevrilmə layihəsinə çevrilmə layihəsi olan “Bir yol, bir quşaq” strategiyası da “İpək yolu”nun başqa adıdır.\nİnsanlığın yarandığı dövrdən bəlkə də son anına qədər keçdiyi və keçəcəyi bu uğur yoluna daha dərindən nəzər salmaq üçün İngiltərənin Viasat telekanalının hazırladığı “İpək yolu əfsanəsi” sənədli filmini Ovqat.com oxucularına təqdim edirik.\nAna səhifəyə qayıt Baxış: 96 Tarix: 8-10-2019, 02:54


“Trampın hədəsi ABŞ adına biabırçılıqdır” -\n“Trampın hədəsi ABŞ adına biabırçılıqdır” - Politoloq\n21 Dekabr 2017 14:19\nDünyada beynəlxalq hüquq normaları var. Hazırda bu normaları pozan ABŞ Prezidenti Donald Trampdır. BMT Təhlükəsizlik Şurasında Qüdslə bağlı 14 dövlətin həmrəylik göstərməsi əslində müsbət addımdır. ABŞ Prezidenti Tramp bir səhv edib, indi 14 ölkə toplaşaraq onun səhvini düzəltmək istəyir. Buna görə həmin ölkələri maliyyə ilə hədələmək heç bir məntiqə sığmır və növbəti ciddi səhvdir.\nBu fikirləri Teleqraf.com-a politoloq Qabil Hüseynli ABŞ prezidenti Donald Trampın BMT Təhlükəsizlik Şurasında onun Qüds qərarının əleyhinə səs verən ölkələrə maliyyə yardımını dayandıracağı ilə hədələməsini şərh edərkən deyib.\nQabil Hüseynli deyib ki, müasir dünyada Amerika demokratiyanın cənnəti kimi qəbul olunur:\n“Bu halda sual yaranır: demokratiyanın cənnətində fikir ayrılığına, ifadə azadlığına görə qadağalar necə tətbiq edilə bilər? Söhbət BMT kimi əhəmiyyətli bir beynəlxalq təşkilatda diplomatların müstəqil şəkildə səsverməsindən gedirsə, Trampın buna nə aidiyyəti var? Bəyəm Amerika prezidenti dünyaya, millətlərə və dövlətlərə ağalıq etmək niyyətindədir? Açığı, Donald Trampın bu hədəsi Amerika adına biabırçılıqıdır. Bunun başqa izahı yoxdur”.\nMüsahibimiz xatırladıb ki, məhz BMT Təhlükəsizlik Şurasında Qüdslə bağlı qətnamə çıxmadığı üçün hazırda BMT Baş Assambleyası Qüdslə bağlı müzakirələrə hazırlaşır:\n“Bu müzakirə bu gün keçiriləcək. Mən hesab edirəm ki, Baş Assambleya Qüdslə bağlı müsbət bir qətnamə çıxaracaq. Trampın son maliyyə şantajından sonra başqa çür qərar çıxarılacağını düşünmürəm. Üstəlik Baş Məclisdə 56 müsəlman dövləti təmsil olunur və onların hamısı Qüdslə bağlı qətnaməni dəstəkləyəcək. Eyni zamanda Avropa ölkələri də Trampın Qüds qərarı ilə həmrəylik nümayiş etdirməyiblər. Latın Amerikası ölkələrindən də Qüdslə bağlı qətnaməyə dəstək ifadə olunacaq”.


Nazirlik əlilliyi olan şəxslərlə bağlı yeni layihə hazırladı\n23:26 18.06.2020 Qısa URL\nTSEK əlilliyi olan şəxsin özünə və (və ya) onun qanuni nümayəndəsinə abilitasiya tədbirlərinin məqsədi, vəzifəsi, proqnozu, sosial-hüquqi səmərəsi və gözlənilən nəticələr barədə məlumat verməlidir\nBAKI, 18 iyun — Sputnik. Əmək və Əhalinin Sosial Müdafiəsi Nazirliyi tərəfindən "Əlilliyi olan şəxslərin abilitasiyası qaydası"nın layihəsi hazırlanıb və razılaşdırma mərhələsindədir. Nazirlikdən Sputnik Azərbaycan-a bildirilib ki, "Əlilliyi olan şəxslərin hüquqları haqqında" Qanunun 10.6-cı maddəsinə əsasən hazırlanmış layihədə abilitasiya, yəni əlilliyi olan şəxslərin mövcud potensialını maksimum inkişaf etdirməklə, onların sərbəst yaşamaq imkanlarının artırılması ilə bağlı münasibətlər tənzimlənir.\nLayihədə abilitasiya tədbirlərinin Nazirliyin tabeliyində Dövlət Tibbi-Sosial Ekspertiza və Reabilitasiya Agentliyinin Tibbi-sosial ekspert komissiyaları (TSEK) tərəfindən hazırlanaraq təsdiq edildiyi bildirilir. Qeyd edilir ki, abilitasiya tədbirləri abilitasiya üçün potensial imkan və qabiliyyətlərin qiymətləndirilməsi, abilitasiya nəticələrinin proqnozlaşdırılması və abilitasiya tədbirlərinin müəyyən edilməsi kimi mərhələləri əhatə edir.\nSaxta "əlilllər" aşkarlanır - İmtiyazlar ləğv ediləcək\nƏlilliyin müəyyən edilməsindən sonra 10 iş günü ərzində əlilliyi olan şəxsin və (və ya) onun qanuni nümayəndəsinin əks əlaqə vasitələrinin birinə abilitasiya tədbirlərinin hazırlanması üçün vaxt və yer barədə məlumat göndərilir. Əlilliyi olan şəxs əlilliyi ilə əlaqədar gələ bilmədiyi hallarda abilitasiya tədbirləri onun yaşadığı yerdə hazırlanır. Bu tədbirlər hazırlanarkən əlilliyi olan şəxslərin və onların qanuni nümayəndələrinin də fikirləri nəzərə alınır. Hazırlanmış abilitasiya tədbirləri Nazirliyin Mərkəzləşdirilmiş elektron informasiya sisteminə (MEİS) daxil edilir.


İran və İranın ali rəhbərinin ünvanına sərt fikirlər səsləndirən millət vəkili cəzalandırılıb\nEv Cəmiyyət İran və İranın ali rəhbərinin ünvanına sərt fikirlər səsləndirən millət vəkili cəzalandırılıb\nMilli Məclisdən verilən məlumata görə, iclasda deputat Bəhruz Məhərrəmov barəsində intizam tədbirinin tətbiq edilməsi məsələsinə baxılıb.\nBəhruz Məhərrəmov bu günlərdə İran və İranın ali rəhbərinin ünvanına sərt fikirlər səsləndirib. O bildirib ki, İran liderinin bölgədə, müharibə zonasında terrorçulardan danışaraq, təhdidlər sovurması oldu: “Mən inanmaq istəyirəm ki, İran terrorçular dedikdə Fransa və Rusiya tərəfindən yayılan fake xəbərlərə istinad etmir. Ümid edirəm ki, cənab Xamneyi “terrorçular” dedikdə bir qismi zamanında məhz İran üzərindən Ermənistana və Qarabağa keçmiş PKK, ASALA və s. teror təşkilatlarının üzvlərini nəzərdə tutur və məhz onları bölgə üçün, habelə İran üçün təhdid hesab edir. Düşünürəm ki, İran kimi böyük ənənəsi olan bir dövlətin rəhbəri bunu daha açıq formada deyə bilərdi. Bu mənada İran rəsmilərindən bu mövzuda açıqlama verməsi yaxşı olar”- deyə millət vəkili vurğulayıb.\nMillət vəkili qeyd edib ki, İran Ermənistan üçün nəfəs borusudur. Təsssüf ki, Ermənistana silah sursat daşınmasının böyük qismi İran ərazisindən həyata keçirilir.\nHabelə, Ermənistanda yanacaq təminatına İranın töhfəsi danılmazdır. Əlbətdə biz iki dövlət arasında münasibətə qarışa bilmərik, lakin, bu tərəflərdən biri təcavüzkardırsa, işğalçıdırsa gərək İran təcavüzkara yardımı təcavüzə yardım, təcavüzkarla əməkdaşlıq kimi qiymətləndirsin.\nMəhərrəmov əlavə edib ki, İranın ali dini lideri Ayətullah Əli Xamneyinin Azərbaycan torpaqlarının Ermənistan tərəfindən işğalına son qoyulması çağırışı alqışlanmalıdır və buna görə İran rəhbərinə təşəkkür edirəm. Lakin, nəzərə alaq ki, bu İranin bizə lütfi və ətası yox, Beynəlxlaq hüququn tələbidir.\nƏvvəlki məqaləBaydenin səs üstünlüyü artır, Tramp nəticələri sual altına alır\nNövbəti məqalədəGeorgi Vanyan: “Kənarda müttəfiq axtarmaq lazım deyil, müttəfiq elə qonşu Azərbaycandır”\nSTP və HRHF vətəndaş cəmiyyəti sahəsində vəziyyəti müzakirə ediblər


İran genişmiqyaslı hərbi təlimlərə başladı - Alp.Az\nİran genişmiqyaslı hərbi təlimlərə BAŞLADI\nAlp.az İRNA-ya istinadən verdiyi xəbərə görə, İran ordusu bazar günü “Zolfagar 1400” adı altında Hörmüzqan, Sistan və Bəlucistan əyalətlərində, Məkran sahillərində və Hind okeanının şimal hissələrində hərbi təlimlərə başlayıb.\nTəlimdə Hərbi Dəniz Qüvvələri, Hava Hücumundan Müdafiə, Hərbi Hava Qüvvələri və İran Quru Qoşunları iştirak edir.\nMüşahidə sistemlərindən istifadə edərək radioelektron, siqnal və anti-elektron məlumatların toplanması və müxtəlif İran kəşfiyyat ATS-ləri, məsələn, Ababil 3, Yasir 3, Sohjerg, Sadeg və kəşfiyyat təyyarələri ilə taktiki və sahil bölmələrinin naviqasiyası kimi məqsədlərə uğurla nail olundu. P3F, RF4 və Boeing 707, ordunun mətbuat xidmətinin rəhbəri admiral Mahmud Musəvi bildirib.\nAdmiral Musəvi bəyan edib ki, Qərbi Asiyada təhlükəsizliyin bərqərar olması region ölkələrinin əməli fəaliyyətinin birliyi ilə bağlıdır. Təlimin mesajı öz imkanlarımızla sülh və dostluğu bərqərar etməyə hazır olmaqdır.


Tibb təhsili olmayanların həkim kimi çalışmasına SƏRT REAKSİYA: “Cavab verməlidir !”\naccess_time02/08/2019 18:15 folder_openGündəm\nHəkimlik cəmiyyət üçün ən yararlı peşələrdən biri hesab olunur. Onlara müraciət edən xəstələrin sayı kifayət qədər çoxdur. Müşahidələr göstərir ki, insanların əksəriyyəti həkimə müraciət edərkən onların harada və hansı təhsili alması ilə bağlı məlumatsız olurlar. Bəzi pasiyentlər isə ümumiyyətlə bunu önəmsəmir.\nMəhz bu səbəbdən də əksər pasiyentlər heç bir tibbi təhsili olmayan “həkim”lərin toruna düşür. Oxşar hadisə Cəlilabad rayonunda da baş verib. Dişini çəkdirmək istəyən pasiyent komaya düşüb. Vüqar Mürsəlov küçəsi 44 ünvanında yaşayan, 1991-ci il təvəllüdlü Şahbazova Könül Bavədar qızı dişi ağrıdığı üçün rayondakı stomatoloji məntəqələrdən birinə müraciət edib.\nHəkim xəstənin dişini keyitmək üçün üç iynə vurub. Diş çəkilən zaman K.Şahbazova huşunu itirib. Bundan sonra xəstə dərhal Cəlilabad Rayon Mərkəzi Xəstəxanasına çatdırılıb. Onun komaya düşdüyü məlum olub.\nHəkimlərin səyi nəticəsində qız komadan çıxarılıb. Diş həkiminin tibbi təhsili və fəaliyyət göstərməsi üçün lisenziyasının olmadığı bildirilir.\nHadisə ilə bağlı “Sherg.az”a danışan “Borçalı” İctimai Birliyinin sədri, həkim Zəlimxan Məmmədli bildirdi ki, insan həyatını təhlükə altına salan hər kəs qanun qarşısında cavab verməlidir:\n“İndi antik dövr deyil, XXI əsrdir, ölkədə qanun və hüquq var. Təbii ki, Azərbaycan reallığında belə hadisələr tez-tez baş verir. Zaman-zaman çox rastlaşmışıq ki, heç bir tibbi təhsili olmayan şəxs həkim olaraq çalışır. Kifayət qədər pulun və rüşvətin hesabına həkim ola bilirlər. Bütün bunlar cəmiyyətimizdə hüquqsuzluğun təzahürüdür. Ona görə digər sahələrdə də belə hallarla qarşılaşırıq. Hüquq sistemimiz mükəmməl işləməlidir. Belə bir misal var; “bacarana can qurban”. Bacarığın varsa, gedib baytar həkimi olub daha sonra müəllim kimi də işləyə bilərsən. Bunu pul həll edir. Cəmiyyətimizdə bu naqisliklər bitməsə, belə hallar həmişə gündəmə gələcək”.\nHəkimin sözlərinə görə, xəstənin komaya girməsi ən sonuncu mərhələdir:\n“Belə hallar psixoloji gərginlik, xəstənin immum sistemi və digər məsələlərlə bağlı ola bilər. Həkimin savadı ona imkan verməlidir ki, belə vəziyyətlərdə çıxış yolu tapa bilsin. Yəni, təcili yardım çağırmamalı, xəstə digər klinikaya getməməlidir. Öz təcrübəmdə də xəstənin huşunu itirməsi halları olub, amma bu o demək deyil ki, mən əməliyyatı düz etmirəm. Tanıdığım xəstələr var ki, stress yaşayır, həyat şəraiti yaxşı deyil, məişətdə müəyyən gərginliklərlə üzləşir. Belə xəstələrə bir anlıq müdaxilədən sonra baxırsan ki, halı dəyişir, soyuq tər basır. Həkimin əlində hər cür şərait var ki, tez zamanda xəstəni əvvəlki vəziyyətinə gətirə bilsin. Söhbət yalnız səhiyyədən getmir, təhsilimizdən tutmuş bütün sahələrdə hüquqi aliliyin, konstitutsiyanın sağ olduğunu sübut etməliyik. Bu zaman belə neqativliklər yaşanmaz”.


Gənclər Hadı Rəcəbliyə 3 gün vaxt verdi\n1 Fevral 2013 10:58\nFacebook sosial şəbəkəsində deputat Hadı Rəcəbliyə qarşı kampaniya başlanıb.Bu barədə məlumatı Avropada mühacirətdə olan Həbib Müntəzir öz Facebook səhifəsində məlumat yayıb:\n"AzTV-də müxalif gəncləri təhqir edən Hacı Rəcəbliyə qarşı kampaniyaya başlayırıq. Millət vəkili Hacı Rəcəbliyə 3 gün vaxt veririk. Bu müddətin tamamında üzr istəməsə, onun teləfon nömrəsini yayıb SMS kampaniyasına başlayacağıq".\nMillət vəkilləri Hadi Rəcəbli, Ziyad Səmədzadə, Mübariz Qurbanlı və Tələbə Gənclər Təşkilatları İttifaqlarının sədri Şahin İsmayılovun iştirak etdiyi AZTV-nin "Günün Nəbzi" proqramında mikrofon açıq qaldığından deputatlardan birinin gənclər haqqında işlətdiyi təhqiramiz ifadə efirə gedib.\nHəmin ifadənin kim tərəfindən deyildiyi dəqiq bilinmirdi.Sosial şəbəkələrdə və mətbuatda YAP-çı deputat Mübariz Qurbanlının adı hallanırdı. Amma Mübariz Qurbanlı mətbuata müsahibəsində bunu təkzib etmişdi.\nİsmayıılı hadisələri zamanı "Günün Nəbzi" proqramının aparıcısı ilə söhbətdə Mübariz Qurbanlının dediyindən isə belə çıxır ki, AzTV-nin canlı yayımında söyüş söyən deputat Hadı Rəcəbli olub.\n"Yeni Müsavat" müxbirinin çəkdiyi videoda İbrahim Məmmədli Mübariz Qurbanlını efirə dəvət edir, deputat razılaşır, amma zarafatla "intəhası mikrofonları bağla, Hadı müəllim söyüş söyəndir"deyir.\nHələki millət vəkili Hadı Rəcəblinin bu məsələyə münasibətini öyrənmək mümkün olmayıb.


Kuins muzeyi - "Dünya içərisində dünya" sərgisi [Video]\nKuins muzeyi - Dünya içərisində dünya\nNyu-York dünyada ən çox tanınan şəhərlərdəndir. Lakin Nyu-Yorku yeni şəkildə görmək istəyənlər Kuins muzeyinə getməlidir. Kuins muzeyində digər Nyu-York şəhəri yerləşir. Bu, 1964-cü ildə Nyu-York şəhərinin Dünya Yarmarkası üçün hazırlanan maketidir.\nNyu-Yorkdakı Kuins muzeyinin icraedici direktoru Hitomi İvasakinin bununla bağlı qeyri-adı problemi var. “Nə qədər fantastik sərgi düzənləsən də, sonda hər şey Panoramaya qayıdır. Qiyamətdir!”\nNyu-York şəhərinin 870 kvadrat metrlik panoraması dünyada ən iri urban mənzərə modelidir. Burada şəhərin 1992-ci ildə inşa edilən küçələri və ivasakaKraysler binasından tutmuş, Mərkəzi Parkı və yüzə qədər körpüsünü görmək olar.\n1964-65-ci illərdə keçirilən Dünya Yarmarkası üçün hazırlanan maket üzərində yüz nəfər çalışıb. O zaman maketin nümayiş etdirildiyi bina indi Kuins Muzeyi adlanır. Hazırda isə həmin maketin və sərginin 50 illiyi qeyd olunur.\n“Dünya İçərisində Dünya” adlanan bu sərgidə müzeydəki böyük və kiçik eksponatlar da nümayiş etdirilir. Bu sərgidə biz dünyanın necə olduğunu və dünyanı necə görmək istədiyimizi nümayiş etrdiririk” - deyə, Hitomi İvasaka bildirir.\nMəsələn, Pekin sənətkarı Liu Veyin kitab vərəqlərindən düzəltdiyi bu model. “Bu, güc nümayiş etidrən sənət əsəridir. Bu inkişafın qarışıqlığından, intensivliyindən, sürətindən xəbər verir.”\nBaşqa otaqda isə heykəltəraş Hikaru Hayakavanın insan tarixi ilə bağlı borulardan hazırladığı eksponatı görmək olar. Fəvvarəyə bənzəyən şaquli borular dünya ölkələrini və imperiyaları, üfüqi borular isə müharibələri, qələbələri və sülhü tərənnüm edir.”\nSərgidə eləcə də, Çarls və Rey İemslərin 1977-ci ildə çəkdikləri və bir qan hüceyrəsindəki atomun protonundan kainatın sonsuzluğuna açılan video nümayiş etdirilir.\nMuzeydəki ən kiçik eksponat isə Cessika Raylanın hazırladığı müzeyin mikroskopik modelidir. “Bu, yalnız sənin təsəvvüründə mövcuddur, ona inanmalısan. Ən böyüyü, ən kiçiyi də sərgidə elə odur.”\nKuins muzeyindəki “Dünya İçərisində Dünya” sərgisi bəşəriyyətə, kainata yeni nəzərlə baxmağa imkan yaradır.


Xəbərlərin siyahısı: 18.11.2020 » Səhifə 2 » Avrasiya.Net\nErmənilər Peqovu axtarırlar - onu ölümlə hədələdilər\nAvrasiya.net-in məlumatına görə, "Twitter"də bəzi istifadəçilər müharibə davam etdiyi müddətdə S.Peqovun onları aldatdığını yazıb.\nAzərbaycanın Milli Qəhrəmanı Məhəmməd Həsənov vəfat edib. Bu barədə oğlu Rəhim Həsənov bildirib.\nMilli Qəhrəman noyabrın 9-da Goranboy rayonunun Qızılhacılı qəsəbəsi ərazisində yol qəzası keçirib. Ağır xəsarət alan Milli Qəhrəman əvvəlcə Goranboy rayon Mərkəzi Xəstəxanasına, daha sonra Gəncə şəhər Beynəlxalq Xəstəxanasının reanimasiya şöbəsinə yerləşdirilmişdi. Milli Qəhrəman süni tənəffüs aparatına qoşulmuşdu.\nMəhəmməd Həsənov 9 avqust 1959-cu ildə Goranboy rayonunun Qarasüleymanlı kəndində doğulub. 1966-1976-cı illərdə buradakı 3 saylı məktəbdə təhsil alıb. 1977-1979-cu illərdə hərbi xidmətdə olub. Sonra isə Kiyev şəhərinə gedib. 1980-ci ildə Kiyev Radioelektronika Texnikumuna daxil olub. 1984-cü ildə buradakı "Kommunist" zavoduna işə qəbul edilib. 1987-ci ildə Vətənə qayıdıb və təhsil aldığı 3 saylı məktəbdə hərbidən dərs deyir.\nErmənilər torpaqlarımıza hücum edəndə o, könüllülərdən ibarət dəstəyə komandir təyin olunub. Məhəmməd Həsənovun döyüş yolu Mənəşli, Erkəç, Qaraçinar, Talış kəndlərindən keçib.\nMəhəmməd Həsənov batalyon komandiri və döyüşçü kimi Goranboy rayonunun Ağcakənd bölgəsinin və keçmiş Ağdərə rayonunun erməni işğalçılarından azad olunmasında böyük rol oynayıb.\n1992-ci il könüllü batalyonlar ləğv edildikdən sonra M.Həsənov "N" saylı hərbi hissədə xidmətini davam etdirib. O, polkovnik-leytenant rütbəsinəcən yüksəlmişdi.\n2002-ci ildən Goranboy rayonunun Veyisli kənd orta məktəbində işləyib. Son vaxtlar təhsil aldığı 3 saylı tam orta məktəbdə direktor vəzifəsində çalışırdı.\nİrəvanda növbəti aksiya: “Satqınlar!”\nErmənistan parlamentinin yaxınlığında ölkənin Baş naziri Nikol Paşinyanın istefası tələbi ilə etiraz aksiyası keçirilir.\nAvrasiya.net xəbər verir ki, parlamentə daxil olan deputatlar etirazçıların “Satqınlar!”, “Ar olsun!” kimi şüarları ilə üzləşirlər.\nBaş nazir investorlara maraqlı fürsətlər təklif edir\nBaş nazir Şri Narendra Modi investorları Hindistanın şəhərləşməsinə investisiya qoymağa dəvət edib.\nHindistan Səfirliyindən Avrasiya.net-ə verilən məlumata görə, 17 noyabr 2020-ci il tarixində baş tutan və hər il keçirilən Üçüncü “Bloomberg” Yeni İqtisadi Forumunda videokonfrans vasitəsilə çıxış edən Baş nazir qeyd edir: “Əgər şəhərləşməyə investisiya qoymaq istəyirsinizsə, Hindistan sizin üçün maraqlı fürsətlər təklif edir. Mobilliyə investisiya qoymaq istəyirsinizsə, Hindistan sizin üçün maraqlı fürsətlər təklif edir. İnnovasiyaya investisiya qoymaq istəyirsinizsə, Hindistan sizin üçün maraqlı fürsətlər təklif edir. Davamlı həll yollarına investisiya qoymaq istəyirsinizsə, Hindistan sizin üçün maraqlı fürsətlər təklif edir. Bu imkanlar parlaq demokratiya ilə birlikdə gəlir. İşgüzar mühit, nəhəng bazar və Hindistanın üstünlük verilən qlobal sərmayə məkanına çevirmək üçün mümkün olan bütün cəhdləri edən bir hökumət. ”\nAzərbaycanlı model İstanbulda vəhşicəsinə döyüldü - Foto\nAzərbaycanlı model V.N. (adı açıqlanmır – red.) İstanbulda fələstinli sevgilisi tərəfindən vəhşicəsinə döyülüb.\nBildirilib ki, fələstinli iş adamı ilə sevgili olan azərbaycanlı model dəfələrlə onun tərəfindən döyülüb. Sözügedən anlar evə quraşdırılmış kameralara da düşüb.\nArtıq modelin vəkili Güzidə Şəniz Pekkan məsələ ilə bağlı prokurorluğa şikayət edib.\n“Qadın qorxu içində yaşayır. Özünün və övladının həyatına təhlükə var. Zorakılıqla bağlı görüntülər adamın qanını dondurur”, - vəkil bildirib.\nQeyd edək ki, azərbaycanlı modelin burnunun sındığı, bədənində ciddi zədələr olduğu deyilib.\n“Qarabağın perspektiv inkişaf istiqamətləri” mövzusunda online vebinar\nKarabakh is Azerbaijan platforması və Unitalksın təşkilatçılığı ilə “Qarabağın perspektiv inkişaf istiqamətləri” mövzusunda vebinarı Facebook səhifəmizdən canlı yayımlanacaq.\nQarabağ münaqişəsi ilə bağlı, Qarabağın siyasi-texnoloji, siyasi-iqtisadi və sosial yönümlü anlayışları özündə birləşdirən mövzular ətrafında danışıqların gedəcəyi vebinara hər birinizi dəvət edirik!\nOnline vebinarda Milli Məclisin deputatı, fəxri qonaqlar, ictimai xadimlər, təhsil nümayəndələri iştirak edəcəkdir.\nQeyd edək ki, onlayn layihə çərçivəsində Milli məclisin deputatları və müxtəlif qurumların nümayəndələrinin iştirakı ilə vebinar və görüşlər keçirilməyə davam edəcək.\nVebinarin tarixi: 21 noyabr saat 21:00\nWp link: https://chat.whatsapp.com/HOULOeUnIVkFZ0RFfTtNCR\nTelegram link: https://t.me/joinchat/OsfI3B2dcDMkxp7BnKJcbA\nErmənistan hökuməti yeni kadrlar axtarır\nErmənistanın hazırkı hökumətinin tərkibi 80% dəyişdiriləcək.\nBu iddia "Joxovurd" qəzetinə məxsusdur.\nNəşr öz mənbələrinə istinadən bildirir ki, baş nazir Nikol Paşinyan hökumət üzvlərinin demək olar ki, 80 faizini istefaya göndərmək niyyətindədir.\nQəzetin yazdığına görə, hakim partiya bu günlərdə vəzifələrini tərk edənlərin yerinə yeni kadrlar axtarır.\nQəzet, xüsusilə, əmək və sosial işlər naziri Zaruxi Batoyan, təhsil, elm, mədəniyyət və idman naziri Araik Arutyunyan, səhiyyə naziri Arsen Torosyan, iqtisadiyyat naziri Tiqran Xaçatryan, müdafiə naziri David Tonoyan və müavinlərinin vəzifələrindən azad ediləcəyini qeyd edir.\nÖlkənin ali rəhbərliyi hesab edir ki, nazirlər kabineti üzvləri Qarabağdakı müharibə günlərində fəaliyyətsiz olublar və buna görə də getməlidirlər.\nQeyd edək ki, bundan əvvəl xarici işlər naziri Zohrab Mnatsakanyan, onun müavini Şavarş Köçəryan və fövqəladə hallar naziri Feliks Tsolakyan vəzifələrindən azad edilib.\nPaşinyan xalqından 6 ay vaxt istədi\nErmənistan baş naziri Nikol Paşinyan məğlubiyyəti topluma həzm etdirmək üçün yenidən vədlər verməyə başlayıb.\nAvrasiya.net xəbər verir ki, Nikol Paşinyan "Facebook" səhifəsində "yaranmış vəziyyətdən çıxış yolu" kimi 15 maddəlik yol xəritəsi açıqlayıb. Utopik tezislərin yer aldığı bu maddələrdə Ermənistanın inkişafı və s. kimi şeylər vəd olunur. Səhiyyə, müdafiə, iqtisadiyyat və sosial sferalarda və demokratikləşmə prosesində yeniliklərin olacağını yazan Paşinyan bunun üçün 6 ay vaxt lazım olduğunu və komandada dəyişikliklər lazım olduğunu qeyd edib.\nİsrail İran qüvvələrinə zərbələr endirdi\nİsrail ordusu Suriya ərazisindəki İran qüvvələrinə, həmçinin Suriya hərbçilərinə zərbələr endirib.\nAxar.az xəbər verir ki, bu barədə “İnterfaks” agentliyi məlumat yayıb.\nİsrail ordusunun Tvitter hesabında Qüds briqadasının Dəməşqdə yerləşən birləşməsinə zərbələr endirildiyi bildirilib.\nSuriyanın SANA dövlət agentliyi hərbi mənbəyə istinadən İsrailin Suriya ərazisinə raket hücumları nəticəsində üç nəfərin öldüyünü yazıb.\n"Yunanıstan F-35-ləri alarsa, Türkiyə qarşılarına S-400-ləri qoyar"\nYunanıstan F-35-lərin alınması məsələsi ilə bağlı tələsik addımlar atır.\nAxar.az xəbər verir ki, bu sözləri türkiyəli general Nejat Eslen deyib.\n“Türkiyə həm geosiyasi mövqeyi, həm də imkanları baxımından ABŞ və NATO üçün olduqca önəmli ölkədir. ABŞ-ın regionda Yunanıstana verdiyi dəstək öz mənafeyinə uyğun deyil. ABŞ strateji durumu nəzərə almalıdır”, - deyə general bildirib.\nO, Türkiyənin S-400-lərinin Yunanıstanı narahat etdiyini vurğulayıb:\n“Yunanıstan F-35-ləri alarsa, Türkiyə qarşılarına S-400-ləri qoyar. Bütün dünya bilir ki, S-400-lərin qarşısında F-35-lərin “xəyalət təyyarəsi” imkanları yoxdur. Təbii ki, ABŞ da bundan narahat olar. S-400-ləri Egey və Şərqi Aralıqda yerləşdirərsək, həm Yunanıstan, həm də burada macəra axtaran digər ölkələr qarşısında strateji üstünlük əldə edərik”.


Kaspi Liseyi - Kaspi İnternational School şagirdlərini qarşıladı\nİnternational School-un direktoru Renata Novruzova 1-ci və 2-ci sinif şagirdlərini salamlayaraq uğurlu tədris ili arzuladı: “Bu gündən başlayaraq tədris ilinə start veririk. Uşaqların sağlamlığı və təhlükəsizliyi bizim üçün daha çox önəm daşıyır. İnanıram ki, bütün şagirdlər karantin qaydalarına riayət etməklə təhsillərinə uğurla davam edəcək və nəaliyyət qazanacaqlar. Hər il olduğu kimi bu tədris ilindən də gözləntilərimiz böyükdür”. R.Novruzova məktəbdə tədrisin Hibrid model üzrə - əyani (ənənəvi) təhsil və distant (məsafədən) təhsil üzrə keçiriləcəyini qeyd etdi: “1-ci və 4-cü siniflər həftədə 2 dəfə məktəbdə əyani dərs keçəcəklər. 3 gün isə dərslər distant olaraq keçiriləcək. Tədris ilini uğurla başa vuracağımıza inanıram”.\nMəktəbə ilk dəfə qədəm qoyan birincilərin sevincini isə sözlə ifadə etmək çətindir. Məktəb direktorunun “Siz xöşbəxtsinizmi?” sualına hamılıqla “bəli” cavabını verən uşaqlar üçün məktəb həyatı yeni dünyadır. 1-ci sinif şagirdi Züleyxa İbrahimova “Şox sevinirəm”- deyə sevincini bölüşür: “Məktəbə həvəslə gəlmişəm. Dərslərimi yaxşı oxuyacağam. İngilis dilini öyrənmək istəyirəm. Özümə yeni dostlar tapacağam”. Ayxan Razıyev üçün də bağçadan sonra məktəbdə oxumaq böyük maraqdır: “Söz verirəm ki, bütün dərslərimdən yaxşı qiymət alacağam”. Kamal Salmanov isə: “Məktəbdə çox şey öyrənmək istəyirəm” deyir. 2-ci sinif şagirdi Oqtay Abdullazadə isə koronavirus pandemiyası səbəbindən təhdildə də yaranan uzun fasilədən sonra məktəbə qovuşduğuna görə fərəhlidir: “Məktəb, müəllimlər və dostlarım üçün çox darıxırdım. Hər gün məktəbə gəlmək, sinifdə dərs keçmək istəyirəm”.


Arı filmi - Cirtdan.TV\n2007-cü(ci) il istehsalı olan HD keyfiyyətli Arı filmi(Bee Movie) video materialı Cirtdan.TV portalında 2016.09.21 tarixində dərc olunmuş və onu 1369 istifadəçi online izləmişdir.\nArı Bari kolleci bittirir. Barinin həyatı Venessa tərəfindən ələ keçirilir.\nFilmdə çəkilmişlər: Jerry Seinfeld, Renée Zellweger, Matthew Broderick\nRejissor: Steve Hickner, Simon J. Smith\nArı filmi videosunu online ləngiməsiz yaxşı keyfiyyətdə izləmək üçün (avtomatik yüklənir), sizin internetin sürəti 1Mbit/s-dən artıq olmalıdır. Videonun yüksək keyfiyyətdə izlənməsi üçün internetin sürəti 2Mbit/s-dən artıq olmalıdır.\nƏgər sizin internetin sürəti Arı filmi videosuna bir başa baxmağa imkan vermirsə, pauza düyməsinə basaraq bir neçə dəqiqə gözləyin. Daha rahat izləmə üçün biz sizə Mozilla,Opera və ya Google Chrome-u yükləməyi məsləhət görürük.\nƏgər "Arı filmi" video materialının yayımına çıxış dayanıbsa və ya adı çəkilən video materialın saytdan silinməsini istəyirsinizsə bizimlə əlaqə saxlayın\nAri Barini uşaqlar cox sevir


Azercell rominqdə olan SimSim abunəçiləri üçün sərfəli mobil internet təklif edir | Xural qəzeti\nƏsas Səhifə/CƏMİYYƏT/Azercell rominqdə olan SimSim abunəçiləri üçün sərfəli mobil internet təklif edir\nİndi 100 MB cəmi 10 AZN\nYay mövsümü ilə əlaqədar Azercell Telekom rominqdə olan abunəçiləri üçün yeniliklərini davam etdirir. Şikət bu dəfə mobil internet istifadəçilərini sevindirir.\nİndi Azercell-in Fakturasız xətt (SimSim) abunəçiləri rominq xidməti çərçivəsində Türkiyədə endirimli və sərfəli internetdən faydalana biləcəklər. Belə ki, Fakturasız xətt abunəçiləri qonşu Türkiyədə olarkən 100 MB internet üçün cəmi 10 manat ödəyəcəklər. İnternet paketinə abunə olmaq üçün 8809 qısa nömrəsinə 100MB sözünü yazıb göndərmək lazımdır. Abunəçi sifariş etdiyi internet paketindən 30 təqvim günü ərzində istifadə edə bilər. Eyni zamanda, 8809 qısa nömrəsinə boş SMS göndərərək Paket çərçivəsində olan balans haqqinda məlumat əldə edilə bilər.\nMəlumat üçün bildirək ki, Azercell bu yay bütün SimSim abunəçilərinə rominq xidməti çərçivəsində istifadə etmək üçün 10 ədəd pulsuz SMS də hədiyyə edib. Eyni zamanda, ötən aydan etibarən Fakturalı xətt abunəçiləri Türkiyədə olarkən 1 MB internet üçün cəmi 55 qəpik ödəyirlər.\nŞirkət mütəmadi olaraq rominqdə olan abunəçiləri üçün endirim kampaniyaları həyata keçirir. Bu ildən etibarən rominqdə olan Azercell Fakturalı və Fakturasız xətt abunəçiləri Telefon Mərkəzinə zəng etdikdə, zəngin ilk 5 dəqiqəsini pulsuz danışırlar. Şirkət, həm də, Avropanın 20 müxtəlif ölkəsinə səfər edən abunəçiləri üçün 10 manat ödəməklə bu ölkələrdə 15 dəqiqə danışıq imkanını yaratdı. Azercell, həmçinin, fakturalı xətt abunəçiləri üçün rominq xidmətlərinin aktiv edilməsi üçün tələb olunan depoziti ləğv edib. Bununla da bütün Azercell abunəçiləri istədikləri ölkəyə səfər etməzdən əvvəl rahat şəkildə rominq xidmətlərini aktiv edə bildilər. Rominq xidmətini aktiv etmək üçün isə mobil telefonlarınızdan *135*1#YES kodunu yığmaq lazımdı.\nATU-da nadir və mürəkkəb şiş əməliyyatı keçirilib - FOTOLAR\nZəngin olmaq haqqınızdır!\n8 Mart 2018 tarixində, saat 1:48 səhər\nmen turkiyedeyem oz azercell nomremle whatsapp acmaq isdiyirem ama nomrem rommingde deil nece komek ede bilersiz mene?


İSMAYILLI MEŞƏLƏRİ AZƏRBAYCANIN KOLUMBİYASIDIR? » www.DIASPOR.info\nİSMAYILLI MEŞƏLƏRİ AZƏRBAYCANIN KOLUMBİYASIDIR?\n8-06-2022, 16:10 | Baxılıb: 318\nİsmayıllı adı gələn kimi ilk ağlımıza narkotik gəlməlidir?\nBundan sonra İsmayıllı rayonu kömürü ilə deyil, narkotiki ilə tanınacaq?\nETSN-nin meşələrin inkişafı departamentinin sədri Xalıqverdi Hüseynova birinci sualım budur:niyə bu gün İsmayıllı meşələrindən kütləvi narkotik tapılır. Bəlkə sizin sələfiniz Xıdırov əkdirib? Muxtar müəllim Xıdırovu işdən azad etdi, bunu başa düşürük, səlahiyyət sahibidir, özü bilər. Bəs dəyişən nə oldu?\nBəlkə məqsəd elə Xıdırovu vəzifəsindən uzaqlaşdırmaq olub?\nBu gün İsmayıllının keçmiş meşə müdiri Əfqan müəllim yoxdur, bəs bu gün bu narkotiki kim əkib?\nDemək ki, bütün söz-söhbət Xıdırovu vəzifəsindən uzaqlaşdırmaq idi?\nİKİ GÜN ƏVVƏL İSMAYILLI MEŞƏLƏRİNDƏN NÖVBƏTİ DƏFƏ KÜLLİ MİQDARDA NARKOTİKA TAPILIB, AZƏRBAYCAN POLİSİNƏ HALALDIR.\nÇOX HÖRMƏTLİ MUXTAR BABAYEV CƏNABLARI AXI KEÇMİŞ “VOYENKOMLAR” MEŞƏDƏN ANLAYIŞI OLMAYANLARDIR. ONLAR HARADAN BİLSİNLƏR Kİ, NARKOTİKİ MEŞƏDƏ ƏKİRLƏR.\nCənab Nazir, aldığımız məlumata görə növbəti dəfə İsmayıllı rayonunda, meşə ərazilərində kütləvi narkotik tapılıb. Bunu bizə yerli sakinlər deyiblər, əlbəttə ki, İsmayıllı polisinə də, ayrıca təşəkkür ediblər. Bu ağsaqqalları, keçmiş hərbiçiləri meşələrə gətirməyinizin məqsədini bilmirəm, ancaq görünən odur ki, hələ ayın 14-də təsdiq edəcəyiniz adamın indidən meşəsindən narkotik tapılır. Bəs bu müdir bir neçə il orada işləsə nə olacaq, 21-ci əsrin kolumbiyası?\nSizi şəxsən tanımasaydım, sizin mədəniyyətinizə, səriştənizə bələd olmasaydım, heç vaxt belə müraciət etməzdim. Hörmətli Muxtar müəllim dəqiq bilirəm ki, 65 yaşı tamam olan işçilərinizi bir gün belə artıq saxlamırsınız, dərhal təqaüdə göndərirsiniz. Bu addımınız ictimaiyyət tərəfindən alqışlanır, ancaq gənc kadrların əvəzinə minlərlə manat təqaüd alan ehtiyyatda olan zabitlərə vəzifə verməyiniz başa düşülən deyildir. Siz Cənab Prezidentimizə ən sədaqətli kadrlarından sayılırsınız. Hər halda bu kənardan elə görsənir.\nSiz bu gün 65 yaşı tamam olan bütün meşə müdirlərini işdən azad edirsiniz. Hansı ki, onlar ən azından meşənin nə olduğunu gözəl bilirlər, ən azından iş təcrübələri var. Bəs hərbidən gələnlər hansı titullarına görə Məntiqlə düz edirsiniz cavan kadrlara yer vermək lazımdır. Bir tərəfdən isə ən azından bir neçə min azn təqaüd alan və ömüründə meşənin nə olduğunu bilməyən bir “pensioner” meşəyə rəhbər təyin edirsiniz? Məntiqlə düz etmirsiniz, elə deyilmi?


“Dünyada narkomaniya ilə bağlı durum getdikcə tündləşir” - Unikal.org\n“Dünyada narkomaniya ilə bağlı durum getdikcə tündləşir”\nƏhməd Abasbəyli: "Beynəlxalq narkobiznes Azərbaycanda bazarı genişləndirməyə can atır"\nAzərbaycan dünyanın geopolitik düyün nöqtələrindən birində yerləşməsi bir çox problemlərimizn əsas mənbəyidir. Dağlıq Qarabağ problemi, beynəlxalq narkobiznesin oyunları və s. Vətəndaş cəmiyyətinin problemləri üzrə tanınmış ekspert Əhməd Abasbəyli ilə söhbətimiz məhz bu istiqamətdə olacaq.\n-Əhməd müəllim, ekspertlərin qənatəinə görə, Azərbaycanın beynəlxalq narkobiznesin yolları üstündə yerləşməsi amili ölkədəki narkoloji duruma ciddi şəkildə təsir edir. Bu baxımdan yanaşanda ölkədəki narkoliji vəziyyəti necə xarakterizə edərdiniz?\n-İş burasındadır ki, ölkədəki narkoloji vəziyyət barədə hər bir qurumun öz göstəriciləri var və bu qurumların təqdim etdikləri göstəricilərlə əsil reallıq arasında ciddi fərq var. Bunu artıq hamı qəbul edir ki, ümumən dünyada narkomaniya ilə bağlı durum getdikcə tündləşir. Azərbaycan da bu tendensiyadan sığortalanmayıb və birmənalı şəkildə bildirmək olar ki, bizdə də vəziyyət ürəkaçan deyil. Rəsmi məlumatlara görə, bu gün ölkədə 20 min narkoman var, amma həqiqətdə isə ölkədə daha çox narkoman var. Ən acınacaqlı hal isə budur ki, narkomaniya getdikcə “cavanlaşır”, yəni yeniyetmələrin və gənclərin narkotiklərə qurşanması faktları daha da çoxalmaqdadır. Təbii ki, bu prosesin intişarı daha çox narkobiznesin maraqları daxilindədir, onlar çalışırlar ki, necə deyərlər, “bazarı genişləndirsinlər”. Alıcı nə qədər çoxalsa, onların gəlirləri daha da artacaq. Düzdür, ölkədə narkomaniya və narkobiznesə qarşı mübarizə aparılır, hətta Daxili İşlər Nazirliyinin nəzdində xüsusi idarə də yaradılıb, vaxtaşırı müəyyən tədbirlər görülür. Amma təəssüf ki, ayrıca bir ölkənin imkanları ilə bu ciddi bəlanın qarşısını almaq mümkün olmur. Bu sahədə dövlətlərarası əməkdaşlıq və birgə mübarizə çox önəmlidir və lazımi effekt verə bilir. Qeyd etmək lazımdır ki, həm ölkədə, həm də xaricdə Azərbaycanda narkomaniyanın daha da inkişaf edib yayılmasında maraqlı olan qruplar və şəxslər var.\n-Narkoloqlar hesab edirlər ki, XX əsrdən qalan bu böyük bəlanın qabağını almaq üçün bir çox sahələrin mütəxəssisləri əlbir şəkildə fəaliyyət göstərməlidir. Bizim insanlar əlbirliyə çox da meylli olmasa da, bu cəhətdən ölkədə görülən işlər Sizi qane edirmi?\n-Ümumiyyətlə, narkomanları sosial mənsubiyyətinə görə, iki qrupa bölmək olar. Bir qrup narkomanlar olduqca imkanlı insanlardır və onlar əsasən, bahalı narkotiklərdən istifadə edirlər. Kasıb təbəqəni təmsil edən narkomanlar bunları əldə edə bilmirlər. Həddindən artıq kasıb, imkansız qrupa məxsus olan narkomanlar isə çox ucuz, keyfiyyətsiz və həyat üçün daha təhlükəli narkotik vasitələrdən istifadə etməli olurlar. Sovetlərin zamanında qapalı cəmiyyətdə yaşadığımızdan və sərhədlər bağlı olduğuna görə narkotik maddələrin ölkəyə daxil olması üçün ciddi maneələr var idi. O vaxtlar hüquq-mühafizə qurumları bu məsələyə çox ciddi yanaşırdılar. Bu gün demokratik ölkələrdə bu məsələ ilə bağlı nəzərdə tutulan cəzalar yüngül olduğu üçün narkotiklərin istifadəsi və yayılma meydanı xeyli genişlənib. Onu da qeyd etməliyəm ki, narkomaniya və narkobiznesin durumunu araşdıran bir çox beynəlxalq təşkilatların hesabatlarında Azərbaycan daha çox tranzit ölkə kimi təqdim edilir. Bildirilir ki, Əfqanıstandan və İrandan gətirilən irihəcmli narkotik vasitələrin keçirildiyi əsas tranzit ölkələrdən biri də Azərbaycandır. Təbii ki, ölkədən keçirilən narkotik vasitələrin bir qismi daxili bazarda reallaşdırmaq üçün saxlanılır. Narkobiznesin də marağındadır ki, bu işə gəncləri daha çox cəlb eləsin və onları daimi müştəri kimi təsir altında saxlaya bilsin.\nBu gün bir qrup gənclər var ki, onlar asosial vərdişlərə, yəni narkomaniyaya və cinayətkarlığa düçar olurlar.


“Avropa parlamentinin Azərbaycan haqqında qəbul etdiyi qətnamə ədalətsizdir“\n22 Sentyabr 2015 22:04\nRusiya Dövlət Dumasında “Müasir şərtlərdə Rusiya ilə Azərbaycan arasında qarşılıqlı fəaliyyətin iqtisadi və maliyyə aspektləri” mövzusunda dəyirmi masa keçirilib.\nAzNews.az-ın APA-ya istinadən məlumata görə, Rusiya-Azərbaycan Dostluq Mərkəzinin təşkilatçılığı ilə keçirilən tədbirdə Rusiya və Azərbaycana qarşı Avropanın təhdid siyasəti kəskin tənqid edilib.\nDəyirmi masanın sədri qismində çıxış edən Dövlət Dumasının Maliyyə bazarları ilə iş üzrə komitəsinin sədr müavini, Rusiya-Azərbaycan parlamentlərarası dostluq qrupunun rəhbəri Dmitri Savelyev iki ölkənin strateji müttəfiq olduğunu bildirib. O, tədbirin keçirilməsində əsas məqsədin Rusiya-Azərbaycan çoxtərəfli əməkdaşlığının inkişafı üçün səylərin birləşdirilməsi olduğunu söyləyib: "Strateji müttəfiqlik maliyyə və iqtisadi münasibətlərimizdə vacib amildir. Düzdür, Azərbaycan Rusiya ilə ticarət mübadiləsində MDB ölkələri arasında beşinci yeri tutur. Əminəm ki, yaxın gələcəkdə Rusiya ilə ticarət dövriyyəsində Azərbaycanın MDB ölkələri arasında lider dövlətə çevriləcək".\nDmitri Savelyev Azərbaycan-Rusiya arasında kənd təsərrüfatı sahəsində mübadilənin həcminin 300 milyon ABŞ dolları təşkil etdiyini söyləyib: Rusiyadan Azərbaycana idxal bu il 25 faiz artaraq 867 milyon dollar təşkil edib. Rusiyanın 71 subyekti Azərbaycanla ikitərəfli müqavilə əsasında fəaliyyət göstərir. Rusiya Azərbaycana 1, 8 mlrd, Azərbaycan isə Rusiyaya 1 mlrd ABŞ dolları sərmayə qoyub".\nAzərbaycan və Rusiyaya qarşı Avropanın təhdid siyasəti dəyirmi masanın mövzusu olub. Rusiyalı parlamentari, dumanın "Ədalətli Rusiya" fraksiyasından olan deputatı Tatyana Maskalkova avropalı siyasətçiləri mənəviyyatsızlıqda günahlandırıb: "Rusiya-Azərbaycan arasında olan münasibətlər bu gün yüksək səviyyədədir. Bu münasibətlərin bu səviyyədə olmasında Azərbaycan prezidenti İlham Əliyevin xidmətləri çox böyükdür. Avropa parlamentinin Azərbaycana haqqında qəbul etdiyi qətnamə hüquqi cəhətdən əsassız, mənəvi cəhətdən isə ədalətsizdir. Bu, bir daha onu təsdiq edir ki, Avropada insan hüquqları institutu yerində çabalayır. Rusiya belə qətnamələri sağlam məntiqə və hüquqi normalara zidd hesab edir".\nTədbirdə iştirak edən deputatlar, ekspertlər, eləcə də kütləvi informasiya vasitələrinin nümayəndələri Rusiya-Azərbaycanın qarşılıqlı əməkdaşlığının aktual məsələləri ilə yanaşı Rusiyada Azərbaycan barədə həqiqətlərin yayılması yollarını da müzakirə ediblər.